Priča o priči: Koja je cena bezbednosti? | Insajder TV - Više od vesti\nNadgledani, praćeni, locirani i zabeleženi. Građani širom sveta su pod budnim okom novih tehnologija Velikog brata. Da li borba protiv kriminala i terorizma porazumeva potpunu kontrolu građana? Bezbednost ili sloboda - priča je koju su nam ispričali u dokumentarnom filmu „Veliki brat: svet pod prismotrom” a u studiju su „Priču o priči” nastavili Saša Živanović, stručnjak za bezbednost, Dalibor Petrović, sociolog i Danilo Krivokapić iz Share fondacije.\nDa li nas zaista Veliki brat sve neprekidno posmatra, i živimo li u realitiju koji režiraju države? Oko 500 miliona kamera u svetu beleži sve, i da li bismo bili bezbedni da toga nema? Da li je cena bezbednosti biti neprekidno pod budnim okom mašina i ko kontroliše kontrolore?\nStručnjak za bezbednost i nekadašnji načelnik službe za otkrivanje visokotehnološkog kriminala u MUP-u, Saša Živanović rekao je da se on pre svega zalaže za bezbednost ali da oni koji kontrolišu građane moraju biti pod kontrolom (npr. skupštinskih drugih nadležnih organa). "Ako sagledate težinu onoga što ugrožava privatnost građana i težinu kriminalnih dela, tj. onoga što ugrožava bezbednost, po meni će uvek tas prevagnuti u korist bezbednosti", istakao je Živanović. On je dodao da je po njemu jedan od glavnih problema to što privatne kompanije prikupljaju, pohranjuju, pa i kompromituju podatke koje skupljaju o svim pojedincima, a da je manji problem nadzor od strane države u bezbednosne svrhe.\nSociolog, prof Dalibor Petrović složio se da je veća opasnost od krađe i kontrole podataka u komercijalne svrhe nego od zloupotrebe države, ali je opasnost i u tome što se sve sofisticiranije mašine koriste za kontrolu građana. "I koje je onda krajnje ishodište?", zapitao se on, dodajući da se kreiranje potpuno automatizovanog društva kosi sa ljudskom prirodom. Da li država mora da kontroliše sve, čak upotrebljavajući i mašine sa veštačkom inteligencijom u tu svrhu, jer cilj civilizacije je napredak čoveka, a ne mašina.\nDanilo Krivokapić iz Share fondacije, u kojoj su aktivno učestvovali u raspravi o zakonskom regulisanju pitanja upotrebe biometrijskih kamera kod nas, istakao je da masovan nadzor ipak nije dovoljan u borbi protiv organizovanog kriminala.\nEmisija je zaključena citatom Rabindranta Tagore da civilizaciju ne smemo suditi i ceniti na temelju toga koliku je moć ostvarila, već po tome koliko je u svojim zakonima i delima izrazila ljubav prema čoveku.


Republika / Svetosavska donacija Fondacije Misija Halijard u dorovoljačkim selima u Banatu\nsreda, 27. 1. 2021.| 17:02\nDonacija školi "Nikola Tesla"\nSela su najmlađa u Srbiji, pre 100 godina Kralj Aleksandar donirao je zemlju svim srpskim dobrovoljcima koji su došli iz Amerike i Rusije da se bore na solunskom frontu. Oni su u to vreme bili jedina vojnička popuna posle pelaska Albanije.\nOsnovna škole "Nikola Tesla" iz Banatskog Karađorđeva i Četvrti oktobar iz Vojvode Stepe dobili su novu donaciju na Svetog Savu.\nOvo nije poslednja aktivnost Fondacije Misija Halijard u opštinama Nova Crnja i Žitište.\nFondacija je dobila velikodušnu podršku od organizacije Lajf lajn iz Čikaga (LifeLine Chicago) i blisko sarađuje sa Fondacijom princeze Katarine Karađorđević.\nDžon Kapelo predsednik Fondacije Halijard rekao je da mu je srce puno kada vidi da pomoć ide najmlađima koji žive u najmlađim selima u Banata. Ova neverovatna priča koja je malo poznata i u Americi i u Srbiji zaslužuje pažnju kao veliki kulturno istorijski potencijal ovog dela Srbije.\nDruštvo Srbija Donacija Doniranje Osnovna škola Fondacija Halijard Fondacija Škola\nZA SARINO SREĆNO DETINJSTVO: Pomozimo malom anđelu da skupi novac za operaciju tumora na mozgu!\nUPRKOS KORONI PRVACI SE UPISUJU REGULARNO: Počinje od aprila, a OVO su svi koraci za decu i roditelje!\n- nedelja, 28. 2. 2021. u 13:13 0\nPremijerka Ana Brnabić izjavila je danas da je ideja o uvođenju kovid pasoša u Evropi suprotna evropskim vrednostima slobode kretanja i...\n- nedelja, 28. 2. 2021. u 12:47 0\nPremijerka Ana Brnabić izjavila je da će Srbija, sa kontigentom od 100.000 Sputnjik vakcina koje će danas stići u našu zemlju, preći...\nMeljiza Haradinaj Stubla je još jednom pokazala da su albanski političari ti koji neprestano...\nGradonačelnik Severne Mitrovice o napadu na srpskog mladića: Zahtevam od tužilaštva da ovakvo ponašanje sankcioniše i zaštiti građane!\nGradonačelnik opštine Severna Mitrovica Milan Radojević najoštrije je osudio sinoćni napad na...


Ekonomisti ponovo na tronu – Ekomen\nU srijedu, 11. aprila 2018. godine, u sali Sportskog i kulturnog centra UCG, odigrana je finalna utakmica Studentskog kupa Crne Gore u odbojci u kojoj su igrači Ekonomskog fakulteta uz dosta muke uspjeli da pobijede ekipu Elektrotehničkog fakulteta, i odbrane titulu osvojenu prošle godine. Viđena je velika borba, igralo se prilično izjednačeno o čemu svjedoči podatak da su tri od četiri seta završena na razliku.\nStudenti Elektrotehničkog fakulteta su bili ravnopravan rival u sva četiri seta, a šampiona su odlučile nijanse. U prvom setu serijom dobrih servisa Bogojevića, ETF odlazi sa tri poena prednosti na prvi tehnički time-out. Nakon toga je uslijedila bolja igra i preokret u finišu seta igrača Ekonomskog fakulteta za prednost od 1:0 u setovima.\nI u drugom setu su protivnici krenuli dobro, poveli sa 5:1, međutim vrlo brzo su odbojkaši Ekonomskog fakulteta preokrenuli rezultat. U egal završnici igralo se poen za poen, a u tim trenucima blistao je Boban Dedić koji as poenom donosi izjednačenje u setovima.\nETF je igrao odlično i u trećem setu, asevi Bobana Dedića, dobra igra njegovog brata tehničara Slobodana, Bogojević dobar u napadu, pa su ETF-ovci imali čak 4 set lopte, ali je na kraju presudilo iskustvo naše šampionske ekipe koja osvaja treći set.\nU četvrtom smo vidjeli skoro identičnu situaciju. Protivnička ekipa je igrala dobro do sredine seta, ali na kraju poenima Međedovića, Radulovića i Jeftovića, Ekonomski fakultet potvrđuje primat i osvaja devetu uzastopnu titulu.\nČestitke našoj ekipi uz želju da još dugo godina slavimo ovakve uspjehe!\nEkonomski fakultet- Elektrotehnički fakultet 3:1 (25:22 ; 26:28 ; 31:29 ; 27:25)\nETF: S. Dedić, B. Dedić, J. Bogojević, F. Bogojević, Vujović, Dulović, Vojinović, Svrkota, Rakonjac, Matković, Dragišić


Italijanski par sa sinom upao u krater vulkana i poginuo - 12.09.2017, Sputnik Srbija\nDvoje Italijana i njihov 11-godišnji sin poginuli su danas nakon što su upali u vulkanski krater u blizini Napulja, saopštili su lokalni zvaničnici. 12.09.2017, Sputnik Srbija\nevropa, vesti, svet, italija, solfatare\n18:12 12.09.2017 (Osveženo: 21:13 12.09.2017)\nCC BY 2.0 / Michele Costigliola / Solfatare\nNjih troje su, zajedno sa još jednim članom porodice — sedmogodišnjim dečakom koji je preživeo — bili u obilasku Solfatare, jedne od glavnih atrakcija popularne turističke oblasti Flegrejska polja, 30-ak kilometara istočno od Napulja, prenosi AFP.\n„Još uvek pokušavamo da ustanovimo šta se dogodilo. Oni su preskočili bezbednosne barijere i upali u rupu“, rekao je francuskoj agenciji zvaničnik parka Flegrejska polja.\nSamo je sedmogodišnji član nesrećne porodice ostao iza ograde, a nakon incidenta pronađen je u šoku.\nFlegrejska polja je oblast sa više od 30 vulkanskih kratera čije moguće erupcije zabrinjavaju naučnike.


Zahtevaj svoje pravo na imovinu! – Pronicljiva diskusija o vezi između imovinskih prava i nasilja u porodici - Saopštenja za medije - EULEX - European Union Rule of Law Mission in Kosovo\nZahtevaj svoje pravo na imovinu! – Pronicljiva diskusija o vezi između imovinskih prava i nasilja u porodici\n26. novembar 2021. god.\nPredsednica Kosova, Vjosa Osmani – Sadriu, šef Misije Evropske unije za vladavinu prava na Kosovu (EULEX), Lars-Gunnar Wigemark, zamenica ministra pravde, Nita Šalja, direktorka Foruma za liderstvo i diplomatiju, Njomza Emini, direktorka Kosovskog centra za rodne studije, Ljuljeta Demoli i viši pravni savetnik CLARD-a Anton Nrecaj okupili su se da razgovaraju o vezi između imovinskih prava i nasilja u porodici tokom skupa koji su danas organizovali EULEX i Forum za liderstvo i diplomatiju u Prištini.\nUčesnici su se složili da nedostatak pristupa imovinskim pravima, kao i ekonomskim pravima uopšte, promoviše kulturu ranjivosti, gde mnoge žene mogu osećati da nemaju drugu alternativu osim da ostanu u vezama nasilja i zlostavljanja.\n„Diskusija o imovinskim pravima u kontekstu 16 dana aktivizma protiv rodno zasnovanog nasilja prenosi jasnu poruku da su ekonomsko osnaživanje i rodna ravnopravnost osnovni preduslovi za stvaranje društva u kojem se devojčice i žene osećaju i bezbedno i osnaženo. Takve diskusije služe našem konačnom zajedničkom cilju“, kazala je predsednica Kosova. „Te diskusije dodatno jačaju naše napore u borbi protiv nasilja nad devojčicama i ženama, pojašnjavajući jednom za svagda da se više ne može tolerisati da pravo na nasleđe i imovinska prava budu žrtve rodne diskriminacije. I da pitanje nasleđa nije samo izolovano pitanje, već imovina zaista predstavlja instrument ekonomskog osnaživanja i stabilnosti iznad svega”, kazala je predsednica Kosova.\nŠef EULEX-a rekao je da su ograničena ekonomska prava za žene plodno tlo za nasilje u porodici i dodao: „Izlaz iz nasilne veze može biti dovoljno težak ako nemate imovinu, nemate alternativno mesto za sklonište i zaštite. Ako nemate sopstveni prihod, možda ćete čak odlučiti da tolerišete nepodnošljivo i ostanete u nasilnoj vezi. Prihvatilišta i drugi privremeni domovi za žrtve nasilja u porodici nude privremenu zaštitu i podršku. Oni su dobrodošli i neophodni. Međutim, prihvatilišta nisu trajno rešenje.”\nWigemark je dodao da je žrtvama nasilja u porodici potrebna dugoročna podrška javnosti da bi se otrgnule začaranom krugu ekonomske i finansijske zavisnosti od svojih nasilnika. „Da budem konkretan, opštine ovde u Prištini i drugde na Kosovu trebalo bi da obezbede subvencionisano javno stanovanje za žrtve nasilja u porodici, koje nemaju sopstvenu imovinu. Evo zadatka za nedavno izabrane gradonačelnike, od kojih su velika većina muškarci“, kazao je Wigemark\nZamenica ministra pravde Kosova, Nita Šalja, rekla je: „Prepoznajući neophodnost garantovanja prava na imovinu ženama i devojčicama, shvatajući i vrednost rešavanja nasilja u porodici, bavili smo se ovim pitanjem prilikom izrade nacionalne strategije i akcionog plana za zaštitu od nasilja u porodici i nasilja nad ženama. U strategiji su utvrđene specifične aktivnosti koje imaju za cilj ekonomsko osnaživanje.”\nNa ovom skupu promovisana je i kampanja za podizanje svesti pod sloganom „Nemoj ostati žrtva nasilja u porodici zbog toga što nemaš gde da odeš. Zahtevaj svoje pravo na imovinu!”. Kampanja, koju podržavaju EULEX, Kancelarija EU na Kosovu, Ministarstvo pravde i Forum za liderstvo i diplomatiju, ima za cilj da osnaži žrtve nasilja u porodici da traže svoje pravo na imovinu, kako bi postale finansijski nezavisne. Takva nezavisnost će im pomoći da izađu iz nasilnih veza.\nPrema Ustavu Kosova i relevantnim zakonima, svi građani uživaju jednaka imovinska prava. Međutim, podaci pokazuju da samo 17% žena na Kosovu poseduje imovinu, dok 7% žena nasleđuje imovinu. Pored toga, svake godine se mnoge žene na Kosovu odriču svog prava na nasleđivanje imovine, čime se dodatno produbljuje već postojeća nejednakost u vlasništvu nad imovinom.\nGovor šefa EULEX-a, Lars-Gunnar Wigemark\nPoštovani predsednice Vjosa Osmani-Sadriu, zamenice ministra pravde, Nita Šalja, direktorko Foruma za liderstvo i diplomatiju, Njomza Emini, viši pravni savetniče CLARD-a, Antone Nrecaj, direktorko Kosovskog centra za rodne studije, Ljuljeta Demoli. Posebnu dobrodošlicu želim brojnim ženama i devojčicama koje predstavljaju različite zajednice u bogatom mozaiku naroda Kosova. Sa nama su danas ne samo žene i devojčice iz većinske zajednice kosovskih Albanaca, već i žene i devojčice iz srpske, aškalijske, romske, egipćanske i turske zajednice. Prava žena su univerzalna i ne priznaju etničku pripadnost. Sa svim građanima Kosova se mora postupati jednako, bez obzira na njihovu etničku pripadnost. Na kraju, dozvolite mi da poželim dobrodošlicu svima vama koji ste priključili ovom skupu sa daljine.\nMisija EU za vladavinu prava na Kosovu posvećena je rodnoj ravnopravnosti i borba protiv rodno zasnovanog nasilja je ostala prioritet tokom različitih mandata EULEX-a. Misija organizuje mnoge aktivnosti i kampanje protiv nasilja u porodici i nasilja nad ženama, ne samo povodom godišnjih „16 dana aktivizma za borbu protiv nasilja nad ženama“, već tokom cele godine.\nEULEX takođe prati kako kosovsko pravosuđe rešava sudske predmete koji se bave nasiljem u porodici. I želimo da vam pružimo detaljniju analizu takvih predmeta u narednim mesecima. Pored toga, mi smo koristili naše forenzičke stručnjake da podstaknemo žrtve seksualnog nasilja da sačuvaju dokaze o krivičnim delima kojima su bile podvrgnute. I, ponosni smo na kampanju „Progovori na vreme“ koju sprovodimo zajedno sa Kosovskim institutom za sudsku medicine.\nKao što znate, kampanja koju danas pokrećemo usredsređena je na nedostatak jednakog pristupa imovinskim pravima za žene ovde na Kosovu. Međutim, ne zaboravimo da je ovo – u različitoj meri – univerzalna pojava. Žene imaju ograničen pristup imovinskim pravima širom sveta – ne samo na Kosovu.\nAko ste gledali epizodu ili dve popularne serije „Sluškinja“ na Netfliksu, uskoro ćete prepoznati kako su pristup imovinskim pravima i nasilje u porodici suštinski povezani i kako je ovaj takozvani „neksus“ globalno prokletstvo i u zemljama koje su mnogo bogatije od Kosova. Ipak, uprkos popularnosti ove dramske serije, da li smo zaista dovoljno razmislili o tome koliko su ograničena ekonomska prava za mnoge žene plodno tlo za porodično nasilje i diskriminatorna po svojoj prirodi?\nJesmo li zaista dovoljno razmislili o tome kako nedostatak pristupa imovinskim pravima, kao i jednakim ekonomskim pravima uopšte, promoviše kulturu ranjivosti, gde mnoge žene osećaju da nemaju drugu alternativu osim da ostanu u vezama nasilja i zlostavljanja?\nJa se usuđujem da kažem da je odgovor „Ne“. I mi, kao muškarci, treba da razmotrimo posledice ovoga ne samo za drugu polovinu stanovništva, već i za zdravlje i budućnost naših društava.\nDržanje polovine stanovništva dalje od vlasništva nad imovinom nije samo sprečavanje osnaživanja žena i ometanje ekonomskog rasta isključivanjem hiljada potencijalnih ženskih aktera iz privrede. To je takođe deo kulturnih i društvenih slabosti koje koštaju neizmernu bedu.\nČinjenica da većina žena na Kosovu ne ostvaruje svoje osnovno ljudsko pravo na vlasništvo nad imovinom je očigledno jedan od osnovnih uzroka nasilja u porodici. Iako kosovske žene imaju zakonsko pravo da poseduju imovinu, patrijarhalne tradicije i anahrone društvene norme ih uskraćuju im ostvarivanje ovih osnovnih prava. Činjenice i statistika govore sami za sebe: Samo 17% žena na Kosovu poseduje imovinu, dok samo 7% žena na Kosovu nasleđuje imovinu.\nDa stvari budu još gore, mnoge kosovske žene se svake godine odriču svog prava da naslede imovinu i tako se već postojeća nejednakost u vlasništvu nad imovinom još više pogoršava.\nProcenjuje se da se 19% žena na Kosovu odreklo svojih imovinskih ili naslednih prava, dok oko 38% muškaraca i 33% žena ne smatraju da bi žene trebalo da imaju mogućnost da naslede imovinu od svojih rođenih porodica.\nŠtaviše, žene koje ne poseduju imovinu često nemaju nezavisan izvor prihoda van svojih domova. Samo oko 14% žena na Kosovu je zvanično zaposleno i ima sopstveni izvor prihoda. Iako mnoge žene rade puno radno vreme kao domaćice, njihov značajan ekonomski i društveni doprinos društvu nije monetizovan. Ukratko, njihov rad nije finansijski priznat, ne primaju platu i obično moraju da se oslanjaju na izvor prihoda svog muškog partnera.\nNisam marksista, ali Karl Marks je bio u pravu kada je pre više od jednog i po veka primetio da će bez jednakih imovinskih prava za sve, i žene i muškarci biti ograničeni na inferiornu ulogu u društvu. Bez obzira na njihov pol ili etničku pripadnost, građani koji nemaju pristup imovinskim pravima mogu se lakše eksploatisati, ne samo u ekonomskom smislu, već i u smislu ostvarivanja svojih osnovnih zakonskih prava.\nIzlaz iz nasilne veze može biti dovoljno težak ako nemate imovinu, nemate alternativno mesto za sklonište i zaštitu. Ako nemate sopstveni prihod, možda ćete čak odlučiti da ipak tolerišete ono što se ne može tolerisati i ostanete u nasilnoj vezi.\nPrihvatilišta i drugi privremeni domovi za žrtve nasilja u porodici nude privremenu zaštitu i podršku. Oni su dobrodošli i neophodni. Ali prihvatilišta nisu trajno rešenje. Zapravo, mnoga takva privremena rešenja su dostupna samo šest meseci. Žrtvama nasilja u porodici je potrebna dugoročna podrška javnosti da bi se otrgnule začaranom krugu ekonomske i finansijske zavisnosti od svojih nasilnika.\nDa budem konkretan, opštine ovde u Prištini i drugde na Kosovu treba da obezbede subvencionisano javno stanovanje za žrtve nasilja u porodici, koje nemaju sopstvenu imovinu. Evo zadatka za nedavno izabrane gradonačelnike, od kojih su velika većina muškarci.\nKosovo je razvilo moderan pravni okvir u pogledu jednakog uživanja imovinskih prava. Zakon o ravnopravnosti polova, Zakon o nasleđivanju i Zakon o porodici deo su zakonodavnog okvira koji ima za cilj da ženama obezbedi jednaka prava na imovinu.\nŠtaviše, Ustavom Kosova ženama se garantuju jednaka imovinska prava, proglašavajući rodnu ravnopravnost kao suštinsku i zakonsku vrednost za razvoj i napredak društva. Ustav priznaje ključni značaj direktne primene osnovnih međunarodnih konvencija o ljudskim pravima, kao što je Konvencija protiv diskriminacije žena, za ostvarivanje ekonomske nezavisnosti žena. I, što je najvažnije, Istanbulska konvencija je od septembra 2020. godine deo ustavnog okvira Kosova.\nČlanom 18. Istanbulske konvencije zahteva se zaštita za sve žrtve nasilja u porodici. Isti član takođe obavezuje sve potpisnice Konvencije da podrže mere za osnaživanje i ekonomsku nezavisnost žena koje su žrtve nasilja. Ostvarenje punog pristupa imovinskim pravima treba da bude deo takvih mera podrške u svim zemljama koje su potpisale Istanbulsku konvenciju, uključujući Kosovo.\nKao Misija Evropske unije za vladavinu prava na Kosovu, EULEX ima sve razloge da se angažuje u praćenju, podučavanju i savetovanju kosovskih vlasti kako da smanje nasilje u porodici i promovišu pravo žena da poseduju imovinu i odlučuju o sopstvenim životima. Ovo je suštinski deo mandata Misije dogovorenog između Kosova i Evropske unije. To je takođe deo pravnih tekovina EU i primena Istanbulske konvencije će približiti Kosovo standardima Evropske unije.\nKao šef Misije EU za vladavinu prava, snažno pozdravljam kako ste Vi, predsednice Osmani, u svom pismu visokom predstavniku EU i potpredsedniku Evropske komisije Josep Borrell Fontelles u junu ove godine istakli potrebu da EULEX radi zajedno sa kosovskim vlastima na implementaciji Istanbulske konvencije. Malo je zadataka koji bi mogli biti značajniji. I budite uvereni da naša Misija neće štedeti napore na ispunjavanju vašeg zahteva.\nAngažujmo se zajedno na prevazilaženju nepravde nejednakih imovinskih prava. Angažujmo se zajedno na prevazilaženju korena nasilja u porodici!\nPogledajte diskusiju (jezici govornika).


Hiljade ljudi u Londonu protestovalo protiv kovid 19 mera\nTanjug 20. marta 2021. 18:23\nLONDON – Hiljade aktivista protiv mera zaključavanja okupilo se danas u Londonu nakon što je više od 60 poslanika pozvalo ministarku unutrašnjih poslova da ublaži ograničenja koja se odnose na održavanje javnih skupova, doneta zbog pandemije korona virusa.\n„Skaj njuz“ prenosi da je Pirs Korbin, brat bivšeg vođe laburista Džeremija Korbina, predvodio grupu koja se okupila u Hajd parku danas oko podneva, a šest osoba uhapšeno je nakon što je policija brzo reagovala kako bi rasturila skup.\nNoseći plakate sa porukama protiv kovid 19 mera, demonstranti su zatim krenuli u protestnu šetnju londonskim ulicama gde je došlo do sukoba kada su pokušali da probiju policijski kordon, navodi „Skaj njuz“\nOvaj protest je usledio nakon što je više od 60 britanskih zakonodavaca zahtevalo od ministarke unutrašnjih poslova Priti Patel da se dozvole protesti u Engleskoj tokom antiepidemijskog zaključavanja.\nPrema engleskim propisima, tokom epidemije korona virusa protesti su zabranjeni, pa je policija danas upozorila građane da ne idu u centar Londona na planirane demonstracije protiv vanrednih mera.\nDani Beograda od 16. do 19. aprila\nIndijski regulator: Odobriti Sputnjik V za hitnu upotrebu\nBorisov otkrio: Cena Fajzera skočila sa 12 na 19,5 evra\nTurskoj najverovatnije sledi pooštravanje mera\nDudić: Radost Ramazana da prati oprez i poštovanje mera\nDžudi Garland, američka glumica i pevačica (1922-1969)\nMnogo volim svoju taštu. Kô sunce je.\nToliko sija, da ne mogu da je gledam.


EY Preduzetnički barometar: 73% preduzetnika finansira poslovanje iz svog džepa | Biznis i Finansije\n/ Vesti / EY Preduzetnički barometar: 73% preduzetnika finansira poslovanje iz svog džepa\nPrema rezultatima studije EY Preduzetnički barometar u kojoj je učestvovalo 107 srpskih preduzetnika, može se zaključiti da su muškarci, koji su činili 79 odsto ispitanika, skloniji ulasku u preduzetništvo od žena. Iako postoje brojni primeri poznatih preduzetnika koji nisu završili formalno obrazovanje, studija pokazuje da je 85 odsto njih visoko obrazovano u Srbiji.\nRedakcija BIF on 21/10/2017 - 12:41 in Vesti, Ekonomija, Promo\nPrema rezultatima studije EY Preduzetnički barometar u kojoj je učestvovalo 107 srpskih preduzetnika, može se zaključiti da su muškarci, koji su činili 79 odsto ispitanika, skloniji ulasku u preduzetništvo od žena. Iako postoje brojni primeri poznatih preduzetnika koji nisu završili formalno obrazovanje, studija pokazuje da je 85 odsto njih visoko obrazovano u Srbiji. Kompanije koje ovi preduzetnici vode u proseku zapošljavaju 120 ljudi, a svoje poslovanje započeli su relativno mladi – sa 30 godina u proseku. 60% preduzetnika koji vode brzorastuće kompanije kažu da im je kompanija koju trenutno vode ujedno i prvi poslovni poduhvat. Istraživanje je pokazalo da čak 73% preduzetnika finansira poslovanje svojih kompanija isključivo iz sopstvenih finansijskih sredstava, a 65% preduzetnika smatra da je potrebno javno promovisati uspešne preduzetniče priče u cilju poboljšanja imidža koji preduzetnici imaju u društvu. Prema rezultatima istraživanja, gotovo polovina najuspešnijih preduzetnika, bavi se proizvodnjom.\nIstraživanje EY Preduzetnički barometar, koje je sprovela revizorsko-konsultantska kompanija EY (Ernst & Young) u okviru projekta EY Preduzetnik godine™ i ove godine podržano je od strane Ministarstva privrede Republike Srbije. Na konferenciji u Privrednoj komori Srbije na kojoj su predstavljeni rezultati ovog istraživanja najavljeno je i otvaranje novog konkursa za program EY Preduzetnik godine™ koji će trajati do 15. novembra 2017. godine. Svečano proglašenje nacionalnog pobednika biće održano u februaru 2018. godine, a pobednik nacionalnog konkursa u Srbiji će i ovaj put, zajedno sa pobednicima iz zemalja širom sveta, konkurisati za priznanje EY Svetski preduzetnik godine™ i prisustvovati svečanoj ceremoniji u Monte Karlu u junu 2018. godine. Kao i prethodne godine, program su podržali Ministarstvo privrede Republike Srbije, ProCredit banka, Radio Televizije Srbije, magazin Biznis & Finansije, i poslovni portal eKapija.\nRezultate istraživanja koje je sprovela kompanija EY, diskutovali su na konferenciji za medije održanoj u Privrednoj komori Srbije Katarina Obradović Jovanović, pomoćnik ministra privrede za pitanja MPS, Ivan Rakić, rukovodeći partner kompanije EY za Srbiju, Crnu Goru, Bosnu i Hercegovinu, Milovan Kocić, potpredsednik Privredne komore Srbije i vlasnik kompanije Yumis, Mila Litvinjenko, vlasnica kompanije Aura i Svetlana Tolmačeva Dingarac predsednica izvršnog odbora ProCredit banke u Srbiji.\n„U Srbiji danas posluje više od 360.000 malih i srednjih preduzeća koja zapošljavaju oko 900.000 ljudi. Ministarstvo privrede, ali i čitava Vlada Republike Srbije prepoznali su potencijal ovog sektora, pa je projekat ’Godina preduzetništva’, prerastao u projekat ’Decenija preduzetništva’ koja obuhvata, samo za 2017. godinu, 34 programa finansijske i nefinasijske podrške, u vrednosti od 18,2 milijarde dinara. Od tog novca, obezbedili smo 7,6 milijardi nepovratnih sredstava, ali i više od 500 miliona evra za povoljne kredite.“, izjavila je Katarina Obradović-Jovanović, pomoćnik ministra privrede za mala i srednja preduzeća.\n„Drugu godinu za redom objavljujemo lokalno istraživanje – EY Preduzetnički barometar, koje se bazira na konkretnim preprekama i problemima sa kojima su se susretali naši preduzetnici. Ovo istraživanje sadrži koncizne podatke o preprekama, ali i uspehu u razvoju poslovanja domaćih kompanija od strane domaćih preduzetnika koji su učestvovali u programu EY Preduzetnik godine“, istakao je Ivan Rakić, rukovodeći partner kompanije EY za Srbiju, Crnu Goru i Bosnu i Hercegovinu.\nMilovan Kocić, potpredsednik Privredne komore Srbije i vlasnik kompanije Yumis, ovim povodom izjavio je da su “dve najvažnije teme za unapređenje preduzetničkog poslovanja sticanje finansijskih sredstava, kao i uspevanje na stranim tržištima. Ove dve prepreke, zajedno sa potrebnim mentorstvom mladim preduzetnicima predstavljaju ključne sfere gde sve institucije ujedinjeno treba da pomognu.“\nErnst&Young barometar ey ey preduzetnik godine preduzeća srbija


PRODAJA ukupno 25 stanova na Novom naselju koji su u javnoj svojini Grada Novog Sada obuhvaćeno je javnim pozivom za kupovinu koji je juče objavljen.\nPREDSEDNIK SRS Vojislav Šešelj dao je podršku Odboru za standardizaciju srpskog jezika i naveo je nekoliko citata iz njihovog izveštaja o predlogu Vlade Republike Srbije o tzv. "rodnosenzitivnom jeziku".\nFELJTON - DEMASKIRANJE ALIJINIH ZVERSTAVA: Funkcioneri SDA podržavali su zločine nad Srbima\nOTKRIVANJE zločina koje je počinila Armija BiH u Sarajevu pokazalo je sve licemjerje Izetbegovićevog režima.\n18. 05. 2021. u 18:00\nPREMIJERKA Ana Brnabić doputovala je u Brisel, gde će večeras prisutvovati radnoj večeri lidera Zapadnog Balkana.\nNAJČEŠĆE NAPADAN OBJEKAT SPC NA KIM: Petković o najnovijim zahtevima Prištine\nČINJENICU da Visoki Dečani zaslužuju mesto na listi “Evropa Nostra” sedam najugroženijih lokaliteta kulturnog nasleđa u Evropi, danas su u svom pismu ovoj organizaciji potvrdili predstavnici privremenih institucija u Prištini.\n18. 05. 2021. u 17:27\nKOMPANIJA NIS i Filozofski fakultet Univerziteta u Nišu potpisali su Memorandum o saradnji u oblasti obrazovanja, istraživanja i transfera znanja.\nVARVARIZAM paravojnih snaga i Teritorijalne odbrane Slovenije prema regrutima iz Srbije, ubijanje metodom metka u potiljak, na stražarskim mestima, teško je objašnjiv\nMINISTAR za brigu o selu Milan Krkobabić posetio je danas Pčinjski upravni okrug, Grad Vranje i okolna sela.\nDRAGAN Marković Palma, lider Jedinstvene Srbije pozvao je Mariniku Tepić i lidera Stranke slobode i pravde Dragana Đilasa na tv duel.\nISTORIČAR i publicista Srđa Trifković piše za "Novi standard" o imperijalnoj prenapregnutosti Amerike.\nMINISTAR finansija Siniša Mali objavio je na svom instagram nalogu fotografije veličanstvenog dočeka koji je upriličen u čast predsednika Aleksandra Vučića danas u Češkoj.\nU OKVIRU NATO vežbi „Branilac Evrope 2021“ počeli su manevri „Momentalni odgovor 21“ (Immediate Response 21) koji će biti održani u Bosni i Hercegovini, Hrvatskoj i drugim zemljama. Iako su, prema Pentagonu, vežbe „odbrambene“ prirode, eksperti smatraju da njihov tok i razmere svedoče da je većina operacija organizovana u blizini Rusije —„ofanzivna“.\n19:10 PREKINUTA SEDNICA ZBOG HISTERIČNOG NAPADA: Incident u skupštini Crne Gore, Draginja vikala - Izdajnici, ne lajte! (VIDEO)\n19:09 DPS SPASAVA LEPOSAVIĆA? Krivokapić bez većine za smenu ministra pravde, najavljuje novu rekonstrukciju Vlade\n17:32 (UŽIVO): MLADOST - PARTIZAN: Crno-beli preko Jovića propustili veliku priliku\n19:04 NAJVEĆA TAJNA PENTAGONA: Američka nevidljiva vojska vršlja svetom - šta je projekat "Smanjenje odraza"?\nAMERIČKA vojska upravlja velikom mrežom vojnika i civila koje koristi za tajne misije u zemlji i inostranstvu, tvrdi magazin NJuzvik, dodajući da ta sila manipuliše i društvenim mrežama.\n18:57 ŠTA AMERIKANCI PLANIRAJU ZA RUSIJU I BELORUSIJU: Tvorci “obojenih revolucija” savetovali “opozicionare” kako da promene režim\nVLADIMIR Kuznjecov i Aleksej Stoljarov, poznati kao ruski prankeri Vovan i Leksus, stupili su u kontakt sa rukovodstvom američkog Nacionalnog fonda za podršku demokratije (NED) i razgovarali sa njima u ime beloruskih opozicionara: Svetlane Tihanovske i članova njenog štaba.


Foto: laticsofficial / Instagram\nGarsiji je bolest otkrivena 2015, kada je bio na pozajmici iz "Latiksa" u ekipi Tenerifa.\nOvaj reprezentativac Hondurasa je igrao 34 puta za nacionalnu selekciju, nastupivši i na prethodnom Mundijalu, 2014. godine.\n"Ovo je jako tužna vest za sve u klubu. Naše misli su sa njegovom porodicom i prijateljima u ovim tragičnim trenucima", poručili su iz Vigana.\nČelnici tog engleskog kluba su najavili da će minutom ćutnje početi naredni ligaški meč sa Piterboroom u subotu.\nSmrt Huana Karlosa Garsije nije jedina tragedija koja je u poslednje vreme zadesila fudbalsku reprezentaciju Hondurasa jer je, ne tako davno, ubijen i jedan od najtalentovanijih igrača u toj zemlji, a onda je sa čak 18 metaka presuđeno i 26-godišnjem Arnoldu Peralti, takođe reprezentativcu.\nHuan Karlos Garsija


KAKAV PAD U KARIJERI: Pogledajte gdje je završio bivši igrač Željezničara\nNIŽELIGAŠ IZ RS-a\nMladi bh. lijevi bek Branko Bajić (22) u ovoj polusezoni igrat će niželigaški fudbal.\nNaime, Bajić će igrati u drugoj ligi RS-a za Slogu iz Gornjeg Crnjelova, a nakon što je ljetos napustio Mladost iz kakanjskog naselja Doboj.\n"Smatram da je ovo klub u kome vrlo brzo mogu da dostignem staru formu. Tim je sačinjen od iskusnih i kvalitetnih igrača, koji su uglavnom nastupali u Premijer ligi i pravo je zadovoljstvo trenirati sa njima. Smatram da jedni drugima možemo pomoći i da ćemo svi biti na dobitku", rekao je Bajić po dolasku u Slogu.\nPodsjetimo, on je karijeru počeo u omladinskim selekcijama bijeljinskog Radnika, a igrao je još za Čukarički, Dunajsku Stredu u Slovačkoj i FK Željezničar u koji je stigao u zimu 2019. godine.\nOvaj mladić je odigrao i deset utakmica za omladinske selekcije reprezentacije BiH.


LOPARE: RADO SAVIĆ – ''Gradićemo četiri nove poslovne zone'' :: Dešavanja u Bijeljini ::\n13. May 2021. / 13:59\nLOPARE: RADO SAVIĆ – ''Gradićemo četiri nove poslovne zone''\nRsdo Savić, Načelnik opštine Lopare\nKandidat SDS za načelnika opštine Lopare Rado Savić na proteklim lokalnim izborima osvojio je četvrti mandat. Savić je pobijedio sa 45% glasova, što im je donijelo 11 odborničkih mandata u Skupštini gdje sa PDP-om, koji je osvojio tri mandata čine Skupštinsku većinu. Pored SDS-a, u Skupštini djeluju još četiri partije: SNSD i DNS sa po tri mandata, dva odbornička mjesta dobio je Demos i jedan Socijalistička partija.\nU LOPARAMA STABILNA SKUPŠTINA VEĆINA\n“U Loparama postoji stabilna Skupštinska većina. Mi smo jedna od rijetkih opština koja je još u decembru mjesecu usvojila budžet za 2021. godinu. Iako su izbori bili krajem godine, Lopare normalno funkcionišu sa svim dokumentima koji su neophodni da se usvoje. Odlučili smo da idemo u realizaciju naših ciljeva za naredni četvorogodišnji mandat”, rekao je Savić za portal Dešavanja u Bijeljini.\nNASTAVAK INFRASTRUKTURE U LOPARAMA\nOn je kao prioritet u daljem radu istakao nastavak izgradnje komunalne infrastrukture, poboljšanje puteva, vodovoda, rasvjete, a tu su svakako i aktivnosti na osnaživanju privrede. Savić je ujedno najavio i izgradnju novih poslovnih zona.\n“Gradićemo četiri nove poslovne zone, odnosno jednu u Priboju, dvije u Loparama i jednu u Bobetinom Brdu koja će biti u blizini budućeg autoputa Beograd-Banjaluka”, rekao je Savić.\nAMBICIOZNI PLANOVI O POLJOPRIVREDI\nOn je istakao da ima ambiciozne planove kada je riječ o poljoprivredi. S obzirom da je riječ o podmajevičkom krajau, već postoji repektabilan broj novih zasada šljive, ali cilj je da se taj broj poveća, kao i da u toku je izgradnja savremene hladnjače.\nSportsko-rekreativni kompleks na Busiji podržan od Vlade Srpske\n“Projekat izgradnje sportsko-rekreativnog kompleksa na Busiji podržan je od strane Vlade Republike Srpske. Opština Lopare do sada je izdvojila oko 100.000KM za izgradnju pristupnog puta, a očekujemo i podršku drugih lokalnih zajednica koje gravitiraju ka tom centru. Ubjeđen sam da će taj projekat u narednom periodu biti realizovan, gdje će biti zaposleno najmanje 100 radnika” – rekao je Savić u razgovoru za portal Dešavanja u Bijeljini.\nProjekat Busija podržan je i od Grada Bijeljina sa 100.000 KM za vrijeme mandata pokojnog Gradonačelnika Miće Mićića.


Privrena Komora Srbije PKS će preko Zakona o zaštiti prirode otvoriti pitanje održivog razvoja i održive ravnoteže između ekonomskog i ekološkog razvoja.\nNovi Zakon biće važan za buduće zelene investicije u zaštićenim privrednim dobrima, kaže Siniša Mitrović, samostalni savetnik za domaće i EU propise u zaštiti životne sredine PKS.\n-Smatram da će ovo biti početak priče o zelenoj ekonomiji, cirkularnoj ekonomiji, da lokalni i ekonomski razvoj u zaštićenim privrednim dobrima postane deo održivog razvoja Srbije, naglasio je Mitrović tokom javne rasprave o Nacrtu zakona o izmeni i dopuni Zakona o zaštiti prirode.\nUsklađivanje sa međunarodnim obavezama koje su preuzete utvrđivanjem međunarodnog ugovora u oblasti biodiverziteta i prekograničnog prometa divljih vrsta kao i usklađivanje sa EU propisima, prvenstveno sa direktivama o staništima, pticama, o držanju divljih životinja u zoološkim vrtovima i Uredbom saveta o zaštiti flore i faune regulisanjem njihove trgovine, samo su neki od razloga za donošenje novog Zakona o zaštiti životne sredine, objasnila je Aleksandra Došlić, predstavnica iz Ministarstva poljoprivrede i zaštite životne sredine.\nGordana Jančić, izvršni direktor sektora za šume i zaštitu životne sredine JP "Srbija šume" rekla je da se to preduzeće zalaže za uređenje čuvarske službe zaštićenih područja, jer je veoma važno da se prirodna bogatstva očuvaju, zaštite i da se sa njima održivo upravlja.\nIzvor: Vebsajt Privredna komora Srbije, 09.07.2015.


Iva Belé - Mirakul\nHome / Predavači / Iva Belé\nIva Belé je osnivačica Success Concepta kojim potiče pojedince i tvrtke da aktiviraju svoju svrhu, ciljeve i unutarnje snage, kroz treninge, mentorstvo i motivacijske govore. Koncept kombinira metodologiju i 20-godišnje menadžersko iskustvo, omogućujući kod polaznika trenutne promjene i brzu implementaciju. Uz to Iva Belé je poslovni savjetnik uspješnih tvrtki koje žele ostvariti jedinstvenu stratešku i marketinšku poziciju na tržištu. Iva Belé Success Concept se bavi temama preuzimanja odgovornosti, postavljanjem ciljeva, leadership kvalitetama, načelima uspjeha i ostalima, uz primjere iz prakse. Iva Belé je prvi europski i hrvatski Certificirani Trener Canfield Metodologije. Trenirana je i certificirana u SAD-u osobno od Jacka Canfielda “America’s #1 Success Coach-a”. Više na www.ivabele.com\nHR breakfast 2018, Self management & Stress coping strategies – upravljanje sobom i strategije suočavanja sa stresom na poslu.


Obaveze za doprinose iznose 1.900.000 KM | Palelive.com\nPočetna Regija Sokolac Obaveze za doprinose iznose 1.900.000 KM\nObaveze za doprinose iznose 1.900.000 KM\nSOKOLAC – Obaveze za doprinose zaposlenih u Domu zdravlja Sokolac iznose 1.900.000 miliona maraka, jer nisu plaćani od septembra 2009. godine, rekla je vršilac dužnosti direktora Adrijana Škiljević.\nŠkiljevićeva je izjavila Srni da za poreze i doprinose na plate zaposlenih mjesečno nedostaje oko 30.000 KM.\nPrema njenim riječima, biće potrebno reprogramirati ova dugovanja da bi bile izmirivane tekuće obaveze ili pronaći neka sistemska rješenja.\nRadnici Doma zdravlja i predstavnici lokalne vlasti već su sačinili sanacioni plan i program rada.\nOna je napomenula da Fond zdravstvene zaštite Republike Srpske redovno izmiruje plate zaposlenima sa minimalnim koeficijentima bez plaćanja doprinosa.\nŠkiljevićeva je navela da je sa sadašnjih 78 broj radnika potrebno smanjiti na 60.\nPrethodni članakNa Sokocu ukraden “krajsler”\nNaredni članakUsvojen budžet za iduću godinu


Tako je i u Svetlogorsku, ruskoj bazi fudbalera Srbije.\nNaši reporteri su ispred njihovog kampa zabelezili brojne zanimljive kadrove... Pored murala Baneta Ivanovića, sreli smo i kapitena Aleksandra Kolarova, kao i selektora Mladena Krstajića i defanzivca Duška Tošića.\nDuško Tošić u bazi u Svetlogorsku\nPažnju nam je najviše privuklo jako obezbeđenje, kakvo do sada nigde nismo videli.\n"Pečatiranje" kola u Svetlogorsku\nKontroliše se svako vozilo koje priđe bazi, i uz pomoć kučića, a dobijaju se i specijalni bar kodovi kao obeležje.\nProvera svakog vozila\nTu je bila i lepa policajka, pa se jasno vidi kako obezbeđenje "orlovi" imaju.\nRuska policajka koja brine o bezbednosti "orlova" u Svetlogorsku


Topola- Kako se navodi na zvaničnoj facebook stranici Opštine Topola zbog velikog interesovanja građana Topole u vezi ovog javnog poziva, opština Topola je preduzela i predvidela sve neophodne korake kako bi se sproveo javni poziv.\n“Prvi korak je da se na narednoj sednici SO Topola, planiranoj za 19.6.2021. godine, usvoji izmena rebalansa budžeta Opštine Topola za 2021.godinu, kojim je planirano da se obezbede sredstva neophodna za sprovođenje javnog poziva. Po planu, sledeći korak je da se nakon usvajanja izmeme rebalansa budžeta Opštine Topola za 2021.godinu, u toku juna meseca, pripremi javni poziv.\nU prvoj polovini jula meseca javni poziv će biti otvoren za sva zainteresovana lica. Nakon toga neophodno je da u što kraćem roku zaseda Komisija za izbor pristiglih zahteva. Očekuje se da ceo proces bude gotov u prvoj polovini avgusta meseca, kako bi ostalo dovoljno vremena do kraja godine da svi radovi na sanaciji objekata budu izvedeni.\nJavni poziv se sprovodi u cilju ostvarivanja uštede energije i njenog racionalnog korišćenja, zatim smanjenja emisije gasova sa efektom staklene bašte. Predmet radova će biti svi komplementarni i prateći građevinski radovi koji su neophodni kako bi se izvela mera unapređenja energetske efikasnosti na termičkom omotaču objekta(sanacija fasade, zamena stolarije, postavljanje izolacije ispod krova…).\nViše informacija građani će dobiti nakon objavljivanja javnog poziva.”- navodi se na facebook stranici Opštine Topola.


HAOS U PARLAMENTU RS! Dodik: Vest je da Skupština radi, ne da je opozicija ometa (VIDEO)\n18-10-2017 08:02 Izdvojeno Svet Region Video\nPredsednik Republike Srpske Milorad Dodik izjavio je da glavna vest nije to što opozicija ometa zasedanje parlamenta Republike Srpske, već da skupština radi.\nDodik je rekao novinarima da se sednica održava u maloj skupštinskoj sali isključivo iz pristojnosti, iako su neki mislili da ce biti primenjene određene represivne mere udaljavanja ili fizickog iznošenja, što bi bilo medijski atraktivno.\n"Kao pristojni ljudi prešli smo u malu salu", rekao je Dodik, prenosi RTRS.\nOn je naglasio da svi poslanici Narodne skupštine imaju ravnopravan status i koriste neka svoja prava.\n"Ne slažem se da je sednica prekinuta i blokirana. Ona je u nekom trenutku možda prekinuta, ali se nastavila u punom kapacitetu i to se može videti", rekao je Dodik.\nOn je naveo da ne zna koliko će opozicija politički kapitalizovati od ometanja sednice Narodne skupštine, zauzimanja nekog stola u skupštini i onemogućavanja drugih da rade.\n"Ovo društvo i njegove institucije neće prestati da donose propise kako treba i kako je predviđeno. To mi apsolutno pokazujemo. Programom rada Narodne skupštine u narednom periodu imamo dosta važnih tačaka dnevnog reda - budžet, ekonomsku politiku, kao i neke zakone koje treba usvojiti. Nastavićemo da radimo a oni koji misle da im je glavni politički domet da zauzmu jedan sto u skupštini, to je njihovo... Sva sreća pa skupština ima nekoliko sala i može da radi", rekao je Dodik.\nOn je naveo da je 22. redovna sednica parlamenta javna i da će mediji imati uvid u to što se radi na njoj.\n"Ovde nije prekršen nijedan propis i veoma je važno da Skupština radi. Razumem da je medijski atraktivnije poslati priču o pištaljkama, a neka se oni (opozicionari) sami pogledaju kako ružno izgledaju kad pište. To je njihov problem i ohrabrujem ih da rade na takav način", poručio je Dodik.\nOn je dodao da je u Narodnu skupštinu došao zbog rasprave o Predlogu zakona o Fondu solidarnosti za dijagnostiku i lečenje oboljenja, stanja i povreda dece u inostranstvu, čiji je predlagač.\n"Rasprava je o tome završena i uveren sam da će zakon biti usvojen jer nije bilo nikakvih primedbi i da će pomoći velikom broju dece i njihovim porodicama kojima je potrebno lečenje van Srpske. To će uvesti više reda, nego haotično skupljanje pomoći svaki dan i taj Fond će biti veoma značajan", rekao je Dodik.\nDodik tvrdi da je ambasadorka SAD oslobodila Nasera Orića! Više o tome čitajte OVDE.\nO BOSANSKOM JEZIKU I LAŽNIM DIPLOMAMA: Burno zasedanje srpskog parlamenta o obrazovanju (VIDEO)\nKolinda pozvala Putina u posetu Hrvatskoj i rekla mu "Biću Vam posrednik..."\nPRVI PUT U ISTORIJI SUDA: Strazbur odlučuje o srpskoj imovini u Hrvatskoj!\nDODIK POZVAO PUTINA U BANJALUKU: Ni jedan Srbin nikada nije imao uspehe u odnosima sa Zapadom!\nDODIK: Opozicija da dođe u parlament i glasa za referendum (VIDEO)\nDODIK TVRDI: Ambasadorka SAD oslobodila Nasera Orića!\nVUČIĆ: Ne vršim pritiske na Dodika!


Travelist.rs - sve turističke agencije na jednom mestu - Travelist.rs\nTravelist.rs » O nama\nNa taj način, sve informacije postaju lako dostupne, a na putnicima je samo da izaberu svoj željeni aranžman u agenciji čija ih ponuda interesuje. Putovanja nikada nisu bila pristupačnija, a sada na jednom mestu možete pogledati koje sve agencije širom Srbije nude svoje aranžmane, i potpuno besplatno kontaktirati neku od njih za detalje u vezi sa bilo kojom ponudom.\nPutovanje počinje na Travelist.rs\nPriprema za put zahteva ozbiljan pristup ponudama različitih turističkih agencija, kako bi se izabrala najbolja opcija za putovanje koja u potpunosti odgovara na sve vaše želje i potrebe. Zato na jednom mestu pogledajte sve turističke agencije, koje mogu da vam ponude profesionalnu uslugu, iskusne vodiče i raznovrsne destinacije za čitav svet.\nBilo da vas zanimaju kraća ili duža putovanja, zimovanja ili letovanja, na Travelist.rs pronađite agencije koje nude aranžmane za najraznovrsnije destinacije. Jednostavnim kontaktiranjem željenih agencija imate mogućnost da saznate sve informacije o ponudi i napravite poređenje na osnovu koga ćete doći na najpraktičnije i najbolje opcije za putovanje.\nPutovanja su vaša strast? Podelite to sa nama!\nAko ste zainteresovani za turizam i putovanja, a želite da naučite nove stvari i podelite svoje znanje sa Travelist čitaocima, onda ste na pravom mestu. Želeli bismo da saznamo nešto novo, zanimljivo i korisno, kao i da to podelimo sa drugim ljubiteljima putovanja, pa ne oklevajte da nam pošaljete razne zanimljivosti na ovu temu.\nDovoljno je da nam pišete na travelist@travelist.rs, a do tada uživajte u atraktivnim turističkim blogovima koje smo izdvojili za Vas!


Crna Gora na šampionatu sa 77 takmičara - Vijesti.me\nCrna Gora na šampionatu sa 77 takmičara\nŠampionat je na programu od petka do nedjelje.\nNastupiće 59 karatista u borbama, 43 u muškoj i 16 u ženskoj konkurenciji i 18 u katama (osam u muškoj i deset u ženskoj konkurenciji).\nŠampionat će zbog povreda propustiti Mario Hodžić i Milena Jovanović.\nNajavljeno je učešće 800 takmičara iz 11 država.\nOrganizator je najavio da će gosti šampionata biti visoki funkcioneri Evropske i Balkanske karate federacije.


FT: Postoje znaci da se finansijski sektor Rusije oporavlja | Kosova.info\nDom|Najnovije|FT: Postoje znaci da se finansijski sektor Rusije oporavlja\nFT: Postoje znaci da se finansijski sektor Rusije oporavlja\nBritanski list navodi da ekonomisti Instituta za međunarodne finansije (IIF), Elina Ribakova i Bendžamin Hildženstok, ispravno ukazuju da skok vrednosti rublje ne bi trebalo nikoga da iznenadi. Uvoz je znatno opao, kamatne stope su udvostručene, uvedena je oštra kontrola kapitala, a Rusija prodajom nafte i gasa nastavlja da akumulira prihode iz inostranstva.\nSledeći veliki korak, međutim, bio bi embargo na izvoz nafte i gasa, koji stručnjaci IIF procenjuju kao moguć, dodaje list.\nAnalitičari Fajnenšel tajmsa veruju da su verovatni sledeći koraci dalje pooštravanje sankcija ruskom finansijskom sektoru, uz potencijalno isključenje dodatnih ruskih institucija iz sistema SWIFT.\nRSE: Dobrovoljac iz Srbije poginuo boreći se na ruskoj strani u Ukrajini


PRILIKOM DONOŠENJA PROPISA OBAVEZNO KONSULTOVATI PREDUZETNIKE\nKomora malih i srednjih preduzeća i preduzetnika će tražiti od buduće Vlade Srbije da primeni zakone i za sva preduzeća obezbedi jednake uslove na tržištu, izjavio je danas predsednik tog udruženja Milan Knežević.\nNa skupštini te komore on je rekao da se:\nmora prestati sa subvencijama koje se daju odabranima,\nmora započeti ozbiljna borba protiv "sive ekonomije" i "crnog tržišta",\nmora obezbediti jednakost za sve na tržištu,\nu privrednim sporovima prestane sa štićenjem dužnika i da ne traju tako dugo\nmoraju konsultovati privatnici prilikom donošenje propisa\n"'SIVA EKONOMIJA' I 'CRNO TRŽIŠTE' OBUHVATAJU OKO 50 ODSTO UKUPNOG PROMETA ROBE U USLUGA U SRBIJI.\nMoramo to smanjiti i osloboditi tržište za one koji posluju legalno", istakao je Knežević.\nSrbija se u sadašnjoj veoma teškoj ekonomskoj situaciji našla jer su političke "pirane" godinama izvlačile novac iz privrede i zaduživale državu i "tako smo došli u situaciju da 98 odsto bruto domaćeg proizvoda prerađivačke industrije ide na otplatu kredita, da je oko 150.000 firmi stalno ili povremeno bilo u blokadi, kao i da 32.000 firmi ima gubitak iznad vrednosti kapitala", rekao je Knežević.\nOn je učesnicima skupa obećao da će se novoformirana Komora malih i srednjih preduzeća i preduzetnika boriti da oni sačuvaju svoju imovinu i da će od vlade zahtevati da ih konsultuje pri donošenju zakona i uredbi.\nKomora će se zalagati i za smanjenje nameta na rad, ali i za to da država, nakon tog nameta smanjenja, rigidno kontroliše poslodavce koji ne prijavljuju zaposlene.\n"Samo tako ćemo stvoriti mogućnosti za novo zapošljavanje", rekao je predsednik Komore malih i srednjih preduzeća i preduzetnika Milan Knežević.


Svake dve sekunde jedna osoba u Iranu zarazi se kovidom\nTanjug 9. avgusta 2021. 13:52\nTEHERAN – Iran je država koja je najviše pogođena pandemijom korona virusa na Bliskom istoku, a danas je prijavljeno 588 novozaraženih.\nVlasti se žale na loše socijalno distanciranje, a državni mediji izveštavaju da u bolnocama u nekoliko gradova nema slobodnih kreveta, piše Rojters.\nIstovremeno, samo četiri odsto od 83 miliona stanovnika je potpuno vakcinisano.\nUkupan broj smrtnih slučajeva dostigao je 94.603, a ukupan broj obolelih je 4.199.537 saopštilo je ministarstvo.\n„Svake dve sekunde jedna osoba se zarazi u Iranu a na skoro svaka dva minuta jedna osoba umre od korona virusa“, prenela je državna televizija.\nSkupština ABA liga usvojila kovid protokol\nMinistar Kviroga drugi u brazilskoj UN delagaciji pozitiva\nU januaru je vrhovni vođa Irana Ali Hamnej zabranio uvoz vakcina protiv Kovid-19 britanske i američke proizvodnje, ocenivši da su nepouzdane, dok je američke sankcije okrivio za ometanje kupovine i isporuke vakcina iz drugih zemalja.\nNovi iranski predsednik Ebrahim Raisi, koji je u nedelju primio pred kamerama prvu dozu vakcine protiv Kovid-19 domaće proizvodnje, pozvao je zvaničnike da ubrzaju vakcinaciju i da upotrebe „sva potrebna sredstva“ za suzbijanje pandemije.\nIran takođe učestvuje u programu KOVAKS, koji predvode savez GAVI i Svetska zdravstvena organizacija (SZO).\nObavezna vakcinacija za zaposlene na aerodromu u S.…


Na pruzi Svilajnac-Despotovac rekonstruisano pet putnih prelaza\nTanjug 21. septembra 2021. 16:04\nBEOGRAD – „Infrastruktura železnice Srbije“ na pruzi Svilajnac – Despotovac od 18. do 21. septembra rekonstruisala je četiri putna prelaza, tako da je tokom avgusta i septembra na toj pruzi obnovljeno ukupno DEVET, a za obnovu je preostalo još dva, saopšteno je danas iz te kompanije.\nU subotu je uređen putni prelaz u selu Sedlare, u nedelju u selu Dublje, a radovi su nastavljeni juče na putnom prelazu kod ciglane, da bi ta faza rekonstrukcije putnih prelaza u opštini Svilajnac bila završena danas kod sela Grabovac.\nRadovi na putnim prelazima obezbeđenim znakovima vertikalne drumske signalizacije izvođeni su periodu od 7.30 časova do 16.30 časova i za to vreme u potpunosti je bio obustavljen železnički i drumski saobraćaj.\nObezbeđeni su alternativni pravci dok su trajali radovi na svakom od tih putnih prelaza, tako da nije bilo problema u funkcionisanju drumskog saobraćaja.\nNa tim putnim prelazima obavljena je zamena kolovozne rešetke čime je poboljšana bezbednost prilikom prelaska preko pruge.\nNa njima je privremeno postavljen tucanik i rizla kako bi bio omogućen saobraćaj, da bi potom trajno bile postavljene betonske ploče.\nPoslednji put ti putni prelazi rekonstruisani su 1958. godine.\n„Infrastruktura železnice Srbije“ radove finansira iz sopstvenih izvora, a radi efikasnosti u poslovanju na tim prelazima biće ugrađene šine i pragovi skinuti sa magistralnih pruga u Srbiji, čime će biti ostvarene uštede u poslovanju.\nNa ovoj deonici pruge u železničkoj stanici Resava tokom oktobra počeće i radovi na zameni kolovozne rešetke u dužini od 300 metara.\nNa pruzi Svilajnac – Despotovac predviđeno je uređenje ukupno 11 putnih prelaza.\nKrajem avgusta renoviran je jedan, a prvih dana septembra radnici Sekcije za građevinske poslove iz Požarevca „Infrastrukture železnice Srbije“ rekonstruisali su još četiri putna prelaza na trasi pruge Svilajnac – Despotovac.\nRadovi na preostala dva putna prelaza biće obavljeni prvog vikenda u oktobru.\nTako će biti završeno uređenje putnih prelaza na deonici od Svilajnca do Despotovca koje nije rađeno više od 60 godina.\nSredinom juna ova godine nastavljeni su radovi na rekonstrukciji pruge Svilajnac – Despotovac, ukupne vrednosti 21,4 miliona evra.\nDo sada je završeno više od 80 odsto predviđenih radova, a planirano je da ta deonica bude završena do kraja godine.


BOROVINIĆ BOJOVIĆ OBEZBIJEDILA DONACIJU: Crnoj Gori od Turske 100.000 Sinovak vakcina – Portal Luca\nBOROVINIĆ BOJOVIĆ OBEZBIJEDILA DONACIJU: Crnoj Gori od Turske 100.000 Sinovak vakcina\nBorovinić Bojović i Kodža, Foto: Ministarstvo zdravlja\n“Ovaj gest države Turske dokazuje da granice i ljudskost ne poznaju ni granice ni bilo kakve razlike. Gest Ministarstva zdravlja i kolege Fahretina Kodže, Crna Gora će znati da cijeni“, kazala je ministarka zdravlja\nNa zvaničnom sastanku ministarke zdravlja Jelene Borovinić Bojović sa turskim kolegom Fahretinom Kodžom u Ankari dogovoreno je da Turska donira Crnoj Gori 100 hiljada vakcina kompanije Sinovak protiv Kovida-19.\nTo je danas saopšteno iz Ministarstva zdravlja, a iz tog resora su kazali da se narednih dana očekuje da procedura bude finalizovana.\n“Ovaj gest države Turske dokazuje da granice i ljudskost ne poznaju ni granice ni bilo kakve razlike. Gest Ministarstva zdravlja i kolege Fahretina Kodže, Crna Gora će znati da cijeni”, poručila je Borovinić Bojović.\nIz MZ podsjećaju da su ministarka i njen turski kolega, tokom zvaničnog susreta u Ankari, dogovorili saradnju u najmanje tri oblast.\n„Na prvom mjestu je mogućnost liječenja državljana Crne Gore u državnim bolnicama Turske o trošku našeg Fonda za zdravstveno osiguranje, zatim usavršavanje naših ljekara u turskim bolnicama, a kao posebno značajna sfera je pomoć prilikom digitalne transformacije zdravstvenog sistema u kojoj je Ankara dostigla impresivne rezultate“, navodi se u saopštenju.\nU zvaničnoj posjeti Turskoj od 4. do 8. oktobra, u delegaciji koju predvodi ministarka zdravlja su i savjetnik predsjednika Vlade za pravna pitanja Ivan Šikmanović, generalni direktor Direktorata za digitalno zdravlje Ministarstva zdravlja Aleksandar Sekulić, generalni direktor Direktorata MZ za projekte (IPA), inovacije i zdravstveni turizam Luka Đukanović i samostalna savjetnica Sandra Damjanović.


Đukić ponovo dobio podršku predsednika Valensije - Evropske lige, Fudbal, Top News\nĐukić ponovo dobio podršku predsednika Valensije\nAleksandar Milosavljević 07.11.2013., 15:56\nPredsednik Valensije Amadeo Salvo po ko zna koji put ponovio je da srpski trener Miroslav Đukić ima punu podršku uprave kluba i zamolio je još jednom navijače da budu strpljivi jer će po njegovom mišljenju s vremenom stvari doći na svoje mesto.\n„Đukić 100 odsto ostaje naš trener pošto ima našu punu podršku. Znam da on više od svega želi da vodi našu ekipu i verujemo da je on pravi čovek za naš projekat. Navijači moraju da budu strpljivi pošto je potrebno vreme kako bi sve došlo na svoje mesto“ – rekao je Salvo.\n„Slepi miševi“ ove sezone igrju prilično promenljivo, odnosno u serijama što često ume da iziritira navijače koji su u nekoliko navrata tražili Đukićevu ostavku. Posle 12 odigranih kola u Primeri Valensija je na redini tabele sa 18 osvojenih bodova, dok u Ligi Evrope može već u večerašnjem duelu sa Sankt Galenom da obezbedi plasman u eliminacionu fazu takmičenja.\nAmadeo SalvoMiroslav ĐukićValensija\nPrethodna vest ‘Disciplinci’ FSS potvrdili suspenzije, Partizan protiv Donjeg Srema bez publike, slede dodatne sankcije\nSledeća vest Vajt u Turskoj\n‘Disciplinci’ FSS potvrdili suspenzije, Partizan protiv Donjeg Srema bez publike, slede dodatne sankcije\nVajt u Turskoj


Posle drugog tima Partizana koji je igrao protiv Vitorula u sredu u prepodnevnim časovima, najjači tim crno-belih odmerio je snage sa poljskom predstavnikom, a meč je završen remijem 1:1.\nStrelac za ekipu Sava Miloševića bio je Zoran Tošić u 61. minutu, a za Poljake Vesternicki iz penala u 86. minutu.\nPartizan je poveo nakon što je Suma, koji je dominirao od ulaska na teren, sjajno iskontrolisao loptu u kaznenom prostoru, odlično uposlio Tošića, a ovaj isto tako mirno i skoncentrisano pogodio dalji ugao gola Krakovije.\nMeč je inače protekao u tvrdom odmeravanju snaga, nije bilo previše lepih poteza. Manji problem za crno-bele može da predstavlja lakša povreda Takume Asana, koji je zamenjen još u 35. minutu prvog poluvremena.\nNajveća promena u igri Partizana desila se ulaskom Sume, čija je fudbalska inteligencija i umešnost sa loptom pravila razliku u nastavku. Gvinejac je u 51. minutu savršeno uposlio Sadika, a ovaj kao i mnogo puta dosad u takvim situacijama - promašio stopostotnu priliku.\nU 86. minutu usledila je kazna za crno-bele. Penal za Krakoviju, nakon nespotrenog prekršaja Brežančića iskoristio je Vesternicki za konačan rezultat 1:1.\nIpak, "parni valjak" je dva minuta kasnije mogao ponovo do vođstva, veliku šansu imao je Ivanović, ali je promašio zicer.\nPoslednji kontrolni meč na pripremama u Turskoj crno-beli igraju u nedelju protiv slovačkog Ružomberoka.


Radio Boom93 :: Srbija :: Izmiču li Srbiji "dve stolice" na kojima balansira?\nNaslovna | Info | Srbija | Izmiču li Srbiji "dve stolice" na kojima balansira?\nIzmiču li Srbiji "dve stolice" na kojima balansira?\nDa li Srbiji izmiču stolice na kojima pokušava da balansira između Istoka i Zapada? Dok se najavljeni odgovor predsednika Vučića na primedbe američkog diplomate Hojta Brajana Jia tokom njihovog jučerašnjeg susreta još čeka, ovaj drugi svoje stavove pokušao je da pojasni u intervjuu FoNetu.\nJi kaže da se Sjedinjene Države ne protive tome da Rusija i Srbija održavaju odnose, ali da bi Beograd trebalo da se zapita šta Moskva radi kako bi joj pomogla u ostvarivanju proklamovanih ciljeva o poboljšanju životnog standarda i pridruživanja Uniji.\nIzjavom da zamlje koje žele da uđu u Evropsku uniju moraju jasno da pokažu tu odluku i da se ne može sedeti na dve stolice, Hojt Brajan Ji pre dva dana uzburkao je javnost i državni vrh. O tome je, kako je navedeno u saopštenju, juče razgovarao i s predsednikom Srbije. U intervjuu Fonetu, američki diplomata kaže da promena u Beloj kući nije značila i promenu interesa na Balkanu.\n"Smatramo da je važno da građani u ovoj zemlji shvate da je ruska vizija ove zemlje i zapadnog Balkana veoma različita od vizije koju, mi verujemo, Srbi imaju o svojoj zemlji i vizije koju partneri u Americi ili Evropi imaju za Srbiju i ostatak zapadnog Balkana. Naša je vizija da se Srbija bolje integriše u Evropu i bude deo evropske porodice naprednih demokratija - ne verujemo da Rusija ima takvu viziju", naveo je Ji.\nNa pitanje o tome što je Srbija nabavila ruske borbene avione, Ji je naveo da su odluke o naoružanju, partnerima i snabdevačima suvereno pravo vlada, ali da bi Srbija, zbog ubrzanja procesa integracija, trebalo da traga za evropskim rešenjima.\n"To se ne odnosi samo na to šta je kupila, nego, na primer, u vojnoj saradnji u interesu Srbije je da\nsarađuje sa evropskim odbrambenim i vojnim establišmentom, da učestvuje u zajedničkim vežbama sa NATO, Sjedinjenim Državama ili pojedinačno sa evropskim zemljama. Zapravo to se i događa poslednjih godina i to je pozitivno", naveo je.\nVlada ne bi da menja spoljnu politiku\nI pored ovako direktnih poruka o potrebi distanciranja od Rusije, u Vladi smatraju da nema potrebe da Srbija menja svoju spoljnu politiku.\n"Ja mislim da je politika Srbije vrlo jasna. Dakle, politika Srbije jeste ulazak u EU i evropske integracije. Mi smo povećeni tome i sve ono što se radi od formiranja posebnog ministarstva za evrointegracije, otvaranja poglavlja i svega onog što pokušavamo da u naše društvo uvedemo, mislimo da je važno za napredak - a to jesu evropski standardi i ne vidim tu nikakvu promenu", navodi ministarka Zorana Mihajlović.\nZa razliku od ministarke, novinar Boško Jakšić gostujući u Novom danu, ocenio je da će Srbija morati da prekine sa politikom balansiranja između Rusije i Zapada.\n"Situacija apsolutno nije laka, ali smo sami došli u tu poziciju dve stolice i znalo se da ona nije održiva na duži rok. Možda nekada mogu da nam progledaju kroz prste. Izgleda da se približava vreme da od nas traže mnogo otvorenije svrstavanje na jednu ili drugu stranu", ocenjuje Jakšić.\nOsim na uticaj Rusije, američki diplomata upozorio je i da nije moguće ostvariti dugoročno održivu stabilnost u regionu i Evropi bez vladavine prava, nezavisnog sudstva, slobodnih i profesionalnih medija i poštovanja ljudskih prava. Zbog toga smatra da bi bilo pogrešno ako bi Sjedinjene Države i EU naglašavale samo stabilnost.


Kreativni ste i maštoviti, imate zanimljive ideje i želite da ih pretvorite u delo?! Učinite to na trećem po redu festivalu Bolje uradiTi sam, koji se ove godine održava 22. i 23. aprila od 12 do 19 časova u Centru za obrazovanje i kulturu Božidarac – 1947.\nFestival Bolje uradiTi sam okuplja sve one koji svoje ideje pružaju drugima kroz prizmu kreativnosti, dekorativnosti i maštovitosti.\nDahom pozitivne energije, obojene inspirativnošću i kreativnim stvarima, koje će svi učesnici napraviti sami, Centar za obrazovanje i kulturu Božidarac 1947 će postati mesto kreativnog stvaralaštva i inovativnosti.\nU okviru festivala Bolje uradiTi sam raspisan je i konkurs za izlaganje handmade proizvoda. Svi radovi, od nakita, šešira, rajfova do garderobe, kao i drugih dekorativnih asesoara, biće izloženi na festivalu. Informacije u vezi sa konkursom možete pogledati OVDE.\nBogat i zanimljiv program u okviru fashion, kids, garden, geek & freak zone pokazaće prisutnima inspirtivne načine izražavanja njihovih stvaralaca.\nVolja i osmeh su jedino što je potrebno, a uz sjajan muzički program uživaćete u odličnoj atmosferi i druženju. Cilj festivala jeste da se nauči nešto novo, da se upoznaju novi ljudi i da se prepustite mašti i uživanju među kreativcima, a slobodno možemo reći i pravim umetnicima.\nSvi prisutni u subotu od 15h moći će da čuju eksperimentalni trio sastav Sizip. U nedelju od 13h žurku će praviti još jedan trio, akustički bend Luna Moth, dok od 15h za opuštajuću i laganu atmosferu pobrinuće se bend Paper Animals iz Beograda.\nAko je mašta vaš jedini vazduh koji udišete i stvaranje jedini jezik koji na svetu razumete, ovaj festival je prava stvar za vas.


HR Partner | Analiza posla i opis radnog mesta\nAnaliza posla i rezultirajući opis radnog mesta predstavljaju “kičmeni stub” jedne kompanije.\nPreduslov su za ispunjavanje utvrđenih kompanijskih ciljeva, jer se putem njih definiše šta ko radi na svom radnom mestu, na koji način i šta su očekivani rezultati rada.\nSama analiza posla je proces prikupljanja informacija o konkretnom radnom mestu, a vezano za zaduženja, odgovornosti, neophodne veštine i znanja, linije komuniciranja i poziciju u organizacionoj strukturi. Analizom posla se identifikuje sadržaj posla u smislu sagledavanja svih aktivnosti koje se na jednom radnom mestu odvijaju, kao i zahteva posla koje je potrebno ispuniti kako bi se postigli najbolji mogući rezultati.\nPutem analize posla, kompanija promišlja o svim zadacima koji treba da se obave, o načinima obavljanja zadataka, kao i o očekivanim rezultatima.\nRezultati detaljno obavljene analize posla su opis posla i specifikacija izvršioca, koji zajedno čine opis radnog mesta. Ukoliko je razvijen na efektivan način, opis radnog mesta je važno sredstvo komuniciranja između organizacije i zaposlenih. On je pisana izjava koja precizira zaduženja, odgovornosti, potrebne kvalifikacije i linije komuniciranja za svako pojedinačno radno mesto. U opisu radnog mesta su sadržane i informacije o uslovima rada, kao i o alatima i opremi koja se koristi pri obavljanju poslova.\nKada je opis radnog mesta napisan na adekvatan način, bez obzira da li ste malo ili veliko preduzeće, možete očekivati da svi zaposleni znaju šta se od njih tačno očekuje, i u pogledu zadataka koji spadaju u njihove odgovornosti i u pogledu očekivanih rezultata, kao i mogućnosti napredovanja.\nTakođe, sprečavaju se konfuzija, prebacivanje odgovornosti sa jednog na drugog zaposlenog, a time se i čuva kvalitet u komuniciranju među svim zaposlenima i njihovim nadređenima.\nPozovite nas i mi ćemo zajedno sa Vašim nadležnima i zaposlenima obaviti analizu poslova i napisati opise za sva radna mesta za koja je to potrebno, na način da budu realistični, da su odraz strategije Vaše kompanije, a ujedno su jasni i razumljivi svakom od zaposlenih.


“Drvo pozitivnih misli” za pomoć obolelima | TV KANAL 9 NOVI SAD\nNaslovna EMISIJE “Drvo pozitivnih misli” za pomoć obolelima\n“Drvo pozitivnih misli” za pomoć obolelima\nVIDEO K9: U susret Danu retkih bolesti koji se obeležava svakog 28. februara, u Novom Sadu u toku je Nedelja retkih bolesti, a tim povodom u tržnom centru postavljeno je drvo na kome svi sugrađani mogu da ostave motivacione poruke podrške obolelima.\nRetka bolest podrazumeva svaku bolest koja se javlja kod najviše jedne od 2.000 osoba. Prema procenama postoji imeđu šest i sedam hiljada retkih bolesti.\nKoliko je oboleleih od ovih bolesti u Srbiji, ne zna se, ali ih ima nešto manje od pola miliona. Svi koji žele da pruže podršku obolelima mogu to da učine u Merkatoru gde je postavljeno simbolično “drvo pozitivnih misli”.\n“Akcija Drvo pozitivnih misli se sprovodi u cilju osveštavanja ljudi o postojanju retkih bolesti i problema sa kojima se oboleli suočavaju i ja pozivam sve sugrađane da dođu u Merkator, da pronađu naše drvo pozitivnih misli, da priđu pultu gde mogu dobiti časopis, mogu se informisati dalje o temi i na naš list da napišu neku lepu poruku koju posvećuju obolelima i na taj način pokažu da oboleli u svojoj borbi nisu sami”, rekla je Ivana Badnjarević iz Udruženja Hrabriša.\nBadnjarević poziva sve one koji žele da budu deo promene da se odazovu akciji koja traje do 28. februara svakog dana od 12 do 20 časova.\nNedelju retkih bolesti organizuju nacionalna organizacija za retke bolesti, Udruženje Život i Udruženje Hrabriša.\nPrethodni tekstŠansa za praksu i pripravnike\nSledeći tekstPlanovi o izgradnji grada


HR: Era jeftinog novca potrajaće još dve godine\nTanjug 17. marta 2019. 10:38\nZAGREB – Kamate ne bi trebalo da skaču još dve godine, koliko bi moglo potrajati vreme jeftinog novca, pošto kod nas vlada pravilo da svetske i evropske trendove hvatamo sa zakašnjenjem, tek 2021. godine mogli bi da doživimo podizanje kamata, piše Slobodna Dalmacija.\nEvropska centralna banka odlučila je da prikoči s najavljenim podizanjem referentnih kamatnih stopa, pa će ih, umesto ovog leta, verojatno postupno početi podizati dogodine.\nTo je dobra vest za sve dužnike i one koji to tek misle da postanu bez obzira da li je reč o građanima, preduzetnicima ili državi, prenosi SEEbiz.\nGlavni ekonomista OTP banke, Zdeslav Šantić kaže da su pre nekoliko meseci dominantna očekivanja bila da ce ECB početi s postepenim podizanjem kamatnih stopa negde na jesen ove godine.\nTa očekivanja su bila podstaknuta izrazito pozitivnim ekonomskim očekivanjima, dinamičnim rastom u evrozoni, ali su bila determinisana očekivanjima za snažnije inflatorne pritiske zbog prošlogodišnjeg rasta cene sirove nafte na svetskim tržištima.\nOnda su se, pojasnjava Šantić, dogodile promene te su na samom kraju prošle godine porasli rizici za globalnu ekonomiju.\n„Prvenstveno se misli na trgovinski rast SAD-a i Kine, eskalirali su problemi u samoj Evropskoj uniji i nesigurnost vezana uz Bregzit, kao i problemi u Italiji, i to je dovelo do toga da se očekivanja o rastu kamatnih stopa i promeni kamatne politike ECB prebace s druge polovine 2019. godine, za sada, na drugu polovinu 2020. godine“, rekao je Šantić.\nZadrže li se sadašnja očekivanja, do 2020. neće doći do promena politike ECB i vrlo verojatno bi ta promena kamatnih stopa na domaćem finansijskom tržištu trebala nastupiti negde za dve godine“, zaključio je glavni ekonomista OTP banke.


Što je za Dačića i Vučića logično, za DF je izdaja\npetak, 11 januar 2019 07:25\nDok iz Srbije, sve češće, dolaze inicijativa da predstavnici Srba u Crnoj Gori treba da budu dio vlasti, u Demokratskom frontu to odbijaju i naglašavaju da će ti Srbi biti targetirani kao izdajnici koji to rade zbog fotelja, a ne zbog srpskog naroda u Crnoj Gori, pišu Dnevne novine.\nMinistar spoljnih poslova Srbije Ivica Dačić u više navrata je kazao da bi Srbi trebalo da budu dio vladajuće koalicije u Crnoj Gori, a to je ponovio i prije nekoliko dana. Da je to logično ne smatra samo on već i značajan dio zvaničnog Beograda.\nPolitički analitičar Sergej Sekulović kaže da bi ulazak prosrpske ili srpske nacionalne strukture u vlast, sigurno, s jedne strane, pomogao rješenju nekih važnih pitanja, ali bi istovremeno morali da priznaju i javno zastupaju politiku neupitnosti crnogorske državnosti.\n“S jedne strane, može se reći da se s pozicije zvanične politike Beograda igra sistemom ‘dvocijevke’. To nije zvanična politika države Srbije, ali kroz usta visokih zvaničnika vlasti te se teze hronično provlače u javnosti. Takva inicijativa je logična, ako se posmatra politika Srbije vezana sa Srbe u regionu, gdje zvanični Beograd želi da svugdje gdje živi srpski narod bude institucionalno zastupljen i predmet podjele moći, da bi na taj način učestvovao u kreiranju politike i u sredinama gdje živi srpski narod kao manjina ili kao konstitutivan narod, npr. u Bosni i Herecegovini”, kaže Sekulović za Dnevne novine.\nPodsjetimo, mediji su objavili i da je predsjednik Srbije Aleksandar Vučić saopštio na sastanku sa predstavnicima Srba iz Crne Gore koji je održan 5. avgusta prošle godine da ne bi trebalo da odbiju potencijalni poziv vlasti za formiranje neke vrste prelazne vlade u susret parlamentarnim izborima i popisu stanovništva, jer im je to “jedini spas”.\nNa drugoj strani jedan od lidera DF-a Milan Knežević, prije dva dana, komentarišući inicijativu Ivice Dačića je rekao da sa Vučićem nije bilo razgovora na tu temu, a ima odgovor i za Dačića.\nOčigledno je da Front nastavlja sa stavovima koji građanima saopštavaju da su samo oni legitimni predstavnici srpskog naroda u Crnoj Gori, što dodatno komplikuje situaciju.\nDa je sve to komplikovano slaže se i Sergej Sekulović, prema čijoj ocjeni, ako se uzme u obzir crnogorski, unutrašnji, politički kontekst takva situacija je takva zato što se postavlja pitanje ko bi bili Srbi koji bi ulazili u vlast?\nKako kaže, ako se misli na Demokratski front tu postoji prepreka u smislu suđenja koje traje i ono sigurno predstavlja barijeru.\n“Da li je to neka nova struktura, isti taj DF nakon izbora, ostaje da se vidi. U kontekstu jedne komplikovane priče, sa više nepoznatih, mora se biti strpljiv i ne smije se izlaziti sa nekim finalnim stavovima. Ukoliko bi takva politička akcija urodila plodom, za očekivati bi bilo da se desi neki politički kompromis”, ocjenjuje Sekulović, koji nije siguran u ostvarenje takve ideje, ali u slučaju da dođe do toga, kako kaže, može doći do novih trenutaka na političkoj sceni Crne Gore.\nViše iz ove kategorije « DF organizuje doček Srpske nove godine na Trgu, snimaće ga policija Bugajski: Beograd igra po ruskim notama kad napada Crnu Goru »


Ministarstvo finansija i socijalnog staranje Crne Gore pokrenulo je smjenu direktorice državnog zavoda za statistiku Monstat Gordane Radojević zbog nezakonitosti u radu, saznaje Radio Slobodna Evropa (RSE) u Vladi.\nU dokumentu za razrješenje Radojević, u koji je RSE 13. septembra imao uvid, navodi se da su nadležna ministarstva utvrdila “nepravilnosti” u radu institucije na čijem je čelu Radojević.\n“Uvidom u izvještaj za 2020. godinu, koji je Monstat dostavio na zahtjev Ministarstva finansija, utvrđeno je da u njemu nigdje nijesu naznačeni podaci koji se odnose na finansijski izvještaj organa, a što je obaveza shodno Zakonu o državnoj upravi, što jasno upućuje na nepravilnosti u radu organa u pogledu sačinjavanja”, piše u dokumentu, i precizira se da je Monstat taj izvještaj dostavio tek nakon insistiranja ministarstva.\nRadojević je za direktoricu Monstata izabrana u februaru 2011. godine, za vrijeme bivše vlasti Demokratske partije socijalista, koja je smijenjena na avgustovskim izborima prošle godine.\nRadojević nije odgovorila na pitanje RSE: da li procedura za njeno razrešenje motivisana najavama o održavanju Popisa stanovništva.\nO motivima za smjenu direktorice Monstata na Tviteru je pisao poslanik DPS Predrag Bošković i naveo da je Radojević “smijenjena jer se protivila načinu” na koji aktuelna vlast priprema Popis stanovništva.\n“Javnost je upoznata, tražilo se od MONSTAT-a da kršenjem nacionalnih zakona, međunarodnih standarda kvaliteta i korišćenjem nepoznatih metoda u realizaciji Popisa u Crnoj Gori, izvrši realizaciju Popisa stanovništva do kraja 2021. godine”, objavio je Bošković citirajući direktoricu Monstata.\nPopis stanovništva je bio planiran za april ove godine, ali se nije mogao sprovesti zbog neusvojenog budžeta i pandemije korona virusa.\nIako su početkom avgusta premijer Zdravko Krivokapić i vicepremijer Dritan Abazović izrazili sumnju da je moguće sprovesti sve zakonske procedure za održavanje popisa do kraja ove godine Vlada je iznenada pokrenula proceduru predlaganja Zakona o popisu stanovništva.\nOd Savjeta statističkog sistema je traženo da se u roku od 24 sata izjasni da li prihvata Nacrt zakona o popisu, objavio je 7. septembra član tog tijela Dragan Koprivica iz Centra za demokratsku tranziciju, koji je zbog toga podnio podnio ostavku.\nDo ubrzane izrade Zakona o popisu došlo je nakon upozorenja Demokratskog fronta (DF) da će u parlamentu uskratiti podršku Krivokapićevoj Vladi ukoliko taj pravni akt u septembru ne bude dostavljen Skupštini.\n"Ukoliko ne bude popisa, neće biti ni Vlade", poručili su 10. avgusta iz DF-a.\nPraksa je da se popis organizuje svakih deset godina a u Crnoj Gori je posljednji popis održan u vrijeme vladavine DPS 2011. godine, koja je u avgustu prošle godine nakon tri decenije vladavine smijenjena.\nVladu premijera Krivokapića izglasali su u decembru prošle godine poslanici prosrpskog DF, Demokrate i Građanski pokret URA.


Ambasador Japana Đuići Takahara posetio Šabačku gimnaziju – Podrinske\nAmbasador Japana Đuići Takahara posetio Šabačku gimnaziju\nNjegova ekselencija Đuići Takahara, ambasador Japana u Srbiji, posetio je u ponedeljak Šabačku gimnaziju. Tom prilikom govorio je o odnosima između Japana i Srbije i odgovarao na pitanja gimnazijalaca koja su se ticala različitih aspekata saradnje dve zemlje. Ovo je bila prilika da službenica japanske ambasade Anđelka Dabović predstavi aktivnosti u vezi sa obrazovanjem i stipendijama koje japanska Vlada dodeljuje učenicima srpskih škola.\nAmbasador je izrazio zadovoljstvo pokazanim interesovanjem učenika i reakcijama na njegovo izlaganje.\n-Veoma mi je drago što sam danas posetio Šabac i imao priliku da sa učenicima u Šabačkoj gimnaziji razgovaram o odnosima naše dve zemlje. Primetio sam da mlade generacije veoma cene Japan, da pokazuju interesovanje za japansku kulturu, proizvode i sve drugo u vezi sa Japanom. Ovo je moja treća poseta Šapcu od kada sam postavljen za ambasadora Japana u Srbiji. Posebno mi je drago zbog proširenja naše ekonomske saradnje, budući da je japanska kompanija „Jazaki“ donela odluku da investira u Šabac. Reč je je grinfild investiciji i „Jazaki“ će na ovaj način zaposliti veliki broj ljudi, što će doprineti razvoju lokalne zajednice i biti značajan korak ka unapređenju međusobne saradnje- istakao je Takahara.\nU Šabačkoj gimnaziji se već dve godine fakultativno uči japanski jezik i prvi polaznici su već stekli diplome početnog kursa.\n-Mi već drugu godinu zaredom imamo nastavu japanskog jezika, koji pohađa dvadeset učenika. Prvi učenici su dobili japanske diplome i zvaničnici te zemlje nas pozivaju na svaku kulturnu manifestaciju koju organizuju. Prilikom jednog od naših čestih razgovora izrazili su želju da u čast našeg velikog jubileja, 180 godiina postojanja, posete školu i razgovaraju sa učenicima o stipendijama koje nude. Iskreno se nadamo da će neki od naših učenika otići na osnovne ili doktorske studije u Japan, jer zaista ima dece koja su zainteresovana za japanski jezik i kulturu- navela je direktorka Šabačke gimnazije Marijana Isaković.\nU čast uvaženih gostiju, članovi likovne sekcije, koju vodi profesor Dušan Nešković, pripremili su u školskoj biblioteci izložbu radova čija je inspiracija Japan, dok su polaznici biološke sekcije koju vodi profesorka Slobodanka Pavlović, izložili svoje ikebane. Tahakara je primetio da su građani Srbije zainteresovani ne samo za tradicionalnu japansku kulturu, kao što su ikebana i kaligrafija, već i za modernu japansku književnost, animaciju i pop kulturu.\nJapan podržava zalaganje Srbije u daljem procesu evrointegracija i do sada je preko projekata podrške osnovnim potrebama stanovništva u oblasti obrazovanja, zdravstva, zaštite životne sredine, pružen podsticaj naporima naše zemlje u daljem procesu demokratizacije, društvenog i ekonomskog razvoja, u vrednosti od oko 500 miliona evra.


Uzbudljiva prva trka sezone: Mikaela Shiffrin slavila u veleslalomu u Zeldenu – Sport Centar Uzbudljiva prva trka sezone: Mikaela Shiffrin slavila u veleslalomu u Zeldenu – Sport Centar\nAmerikanka Mikaela Shiffrin došla je do 70. pobjede u karijeri, pošto je na otvaranju sezone slavila u veleslalomu u Zeldenu, sa vremenom 2:07.22.\nVeć prva trka u sezoni je donijela velika uzbuđenja. Činilo se da će Lara Gut-Behrami slaviti, imala je prednost u poslednjem prolaznom vremenu pred cilj, ali je na kraju ipak završila kao druga.\nSlovakinja Petra Vlhova, aktuelna osvajačica Kristalnog globusa, završila je na trećoj poziciji sa 1,30 sekundi zaostatka u odnosu na Shiffrin.\nAustrijanka Katharina Liensberger zauzela je četvrtu poziciju sa devet stotinki zaostatka u odnosu na Vlhovu, a slijede Norvežanka Maria Therese Tviberg i Slovenka Meta Hrovat.\nMarta Basino, koja je bila najbolja u veleslalomu prošle sezone, nije završila trku još u prvoj vožnji.\nPinturault pobijedio u veleslalomu u Adelbodenu, sjajni Zubčić zauzeo drugo mjesto\nZbog velikih količina novog snijega pomjerena trka ženskog veleslaloma


Konaković nakon vanredne sjednice Vlade KS: Nezadovoljni smo radom policije na terenu - mojusk.ba\nPremijer Kantona Sarajevo Elmedin Konaković izjavio je kako će se Vlada KS ispitati odgovornost policijskog komesara Vahida Ćosića i njegovih saradnika za propuste u oblasti sigurnosti saobraćaja u Kantonu nakon smrti dvije studentice u centru grada.\nPremijer Konaković je kazao kako je nezadovoljan radom policije na terenu.\nDodao je da će ispitati odgovornost komesara Ćosića i njegovih saradnika u smislu odgovornosti i nadležnosti koje su regulisane Zakonom o unutrašnjim poslovima KS.\n“Treba jasno razgraničiti odgovornost i sankcionisati odgovorne”, rekao je Konaković.\nIstiče da Ćosić uživa povjerenje Vlade KS sve dok obavlja svoj posao kako treba. Kako kaže, izvršna vlast u KS u ovoj fazi još uvijek nije sigurna da li je za stanje sigurnosti saobraćaja odgovoran direktno Ćosić ili njegovi saradnici.\nKazao je i da će, ako se navodi pokažu tačnima, Nezavisni odbor MUP-a KS pokrenuti smjenu Ćosića.\nPremijer KS je istakao je i da bi Vlada već danas smijenila odgovorne osobe u MUP-u KS da za tako nešto ima nadležnost.\nRekao je da ima informaciju kako neki dijelovi unutar rada operativne policije ne funkcionišu i istakao da su kantonalne vlasti usvojile elaborat o postavljanju 24 radara sa nadzornim kamerama, ali da je tender pao zbog žalbi dva puta podsjećaju i da je za 6,5 miliona povećan budžet MUP-a KS.\nMUP Kantona Sarajevo: Sanjin Sefić pobjegao iz BiH u Srbiju!


PLANIRAN ATENTAT NA VUČIĆA? – Televizija srpske dijaspore\nPLANIRAN ATENTAT NA VUČIĆA?\n"Vučiću pojačano obezbeđenje posle saznanja da je planirano njegovo ubistvo"\nOd TSD Redakcija\t Poslednja izmena 22.01.2022\nMinistar policije Aleksandar Vulin izneo je u petak uveče informacije da se spremao atentat na predsednika Srbije Aleksandara Vučić, koji je trebalo da izvede organizovana kriminalna grupa na čelu sa crnogorskim državljaninom Radojem Zvicerom.\nKako piše u saopštenju MUP-a, informacija je stigla 14. januara pod oznakom “hitno”, preko Evropola, od policije jedne zemlje članice EU.\nVulin je rekao da su informacije proverene na više nivoa, te da MUP, BIA i Evropol pokušavaju da utvrde identitet “svih pripadnika zločinačke organizacije koja za cilj ima ubistvo predsednika Vučića”.\n„Na čelu te kriminalne organizacije nalazi se crnogorski državljanin Radoje Zvicer, za kojim je Srbija već raspisala poternicu, organizator i jedan od vođa kavačkog klana, odgovoran za šverc i ilegalnu prodaju narkotika, ali i organizaciju i naručivanje više ubistava koja su počinjena na teritoriji Srbije, Crne Gore ali i drugih zemalja. Da li je Radoje Zvicer ovu zločinačku organizaciju okupio i organizovao da bi ubili predsednika Vučića po spostvenom nahođenju ili zato što je dobio naređenje od svog političkog šefa, političkog vođe, ostaje na istrazi da utvrdi“, naveo je Vulin.\nPremijerka Srbije Ana Brnabić izjavila je da je predsedniku Vučiću zbog ovih informacija pojačano obezbeđenje i dodala da je ovo do sada “najozbiljnija pretnja”.\nBrnabić je za TV Prva rekla kako je “nedvosmisleno” da je ubistvo Vučića planirano u februaru i da Srbija radi na tome da utvrdi ko su organizatori ubistva i da oni budu pronađeni kako bi ubistvo bilo sprečeno.\nPremijerka je rekla da je “ne veruje ni u kakvo obezbeđenje i da namere kriminalne grupe treba sprečiti mnogo ranije”.\nMinistar odbrane Nebojša Stefanović ocenio je da su „informacije o planu da se izvede atentat na predsednika Aleksandra Vučića veoma ozbiljne” i da ih je Srbija “dobila od jedne od država članica Evropske unije koja ima osnov za posedovanje takvih saznanja”, prenosi Fonet.\n“Jasno je da bezbednost predsednika Republike nikada nije naivna stvar, te pogotovu sada ne mogu da razumem one koji, iako ne poseduju nijednu od ovih informacija, sa nipodaštavanjem govore o njima, ne razumevajući, da ne kažem nešto teže, koliko je ozbiljna pretnja po život Aleksandra Vučića“, naveo je Stefanović u pisanoj izjavi.\nViše “planiranih pokušaja ubistva Vučića”\nVeć nekoliko puta su se u javnosti pojavljivale informacije da je aktuelni predsednik Srbije Aleksandar Vučić bio na nečijem nišanu.\nPrvi put je tako nešto implicirano kada je Vučić 2015. napadnut u Potočarima, na obeležavanju godišnjice genocida u Srebrenici. Vučić, tada premijer, je fizički napadnut, što se videlo u direktnom TV prenosu, ali napadači nikada nisu identifikovani, niti su odgovarali za incident.\nNaredni pokušaj atentata, kako je tada saopšteno, desio se 2016. godine kada su u blizini porodične kuće predsednika Vučića u Jajincima pronađeni sanduci sa oružjem. U istrazi o ovom slučaju saslušano je nekoliko osoba, ali niko nije uhapšen i dalje krivično gonjen.\nJoš jedan incident koji su prorežimski mediji označili kao pokušaj ubistva Vučića desio se 2017. godine, kada je “bentli” udario u predsednički automobil na Dedinju. Mladići iz “bentlija” su saslušani, kao i još nekoliko osoba, ali niko nije procesuiran.\nProrežimski mediji implicirali su i ubistvo predsednika zbog naslovne strane Nedeljnika NIN, na kojoj se u prvom planu videlo oružje, a u drugom Vučić, na fotografiji sa sajma naoružanja.\nProšle godine, premijerka Ana Brnabić je u javnost iznela informacije da je “planirano ubistvo predsednika Aleksandra Vučića” prilikom otkrivanja spomenika Stefanu Nemanji u Beogradu. Dalje od toga, nije poznato da li je neko priveden na osnovu tih saznanja.\nProrežimski mediji često izveštavaju i o tome kako su na meti i članovi porodice predsednika Vučića, ali ni u tim slučajevima se nije otišlo dalje od medijskih navoda.\nMOTIVACIJA JE KLJUČ USPEHA\nVUČIĆ ZA “HANDELSBLAT”: U SRBIJI NEMAČKU VIŠE VOLE OD EU\nVUČIĆ U BERLINU


Crnogorska komercijalna banka donirala je novčana sredstva NVO „SOS telefon za žene i djecu žrtve nasilja Podgorica“ povodom praznika žena, 8. marta.\nU humanitarnoj akciji pod nazivom „Žena za ženu“, učešće su uzele sve pripadnice nježnijeg pola CKB-a. U fokusu Banke su bila udruženja žena čije je djelovanje usmjereno na realizaciju opštedruštvenih ciljeva, kao i zaštitu i promovisanje ženskih prava. Svojim glasovima, zaposlene u Banci su odlučile da ove godine sredstva budu donirana NVO „SOS telefon za žene i djecu žrtve nasilja Podgorica“.\n„Odgovornost prema cjelokupnoj zajednici, ali i osnaživanje položaja žena u našoj zajednici, jedan je od glavnih principa društvene odgovornosti CKB-a. Akcija „Žena za ženu“ je prilika da se naš kolektiv podsjeti da je rodna ravnopravnost pitanje koje se tiče svih nas. Samim tim, nadamo se i inspiracija cjelokupnom društvu i biznis zajednici koliko je važno da budemo podrška jedni drugima na putu ostvarenja društva jednakih šansi,“ izjavila je Maja Vukčević, izvršni direktor za Sektor korporativnog upravljanja.\nBiljana Zeković, predstavnica Udruženja, navela je da su sve članice izuzetno ponosne jer je kolektiv CKB-a prepoznao i nagradio njihov rad i posvećen angažman.\n„Za nas, ovakva vrsta priznanja predstavlja pokazatelj da zajednica u kojoj djelujemo prepoznaje značaj pitanja kojima se bavimo, kao i kvalitet našeg rada. Posebno nas raduje što je inicijativa potekla od predstavnika biznis sektora, a ne na osnovu našeg zahtjeva, što je sjajan primjer društveno odgovornog poslovanja,“ zaključila je Biljana Zeković.\nCKB će nastaviti da posvećuje posebnu pažnju pitanju rodne ravnopravnosti u okviru društveno odgovornog poslovanja. Nastojaćemo da doprinesemo poboljšanju položaja žena i djece u crnogorskom društvu, posebno uzimajući u obzir okolnosti uzrokovane pandemijom, kada su solidarnost i pomoć drugima potrebniji nego ikada.


Veliko interesovanje za 100 evra: Za jedan dan se prijavilo više od dva miliona građana Srbije - Naši u svetu\nVeliko interesovanje za 100 evra: Za jedan dan se prijavilo više od dva miliona građana Srbije\nObjavljeno 14/05/20 u 09:00\nMali je rekao i da je veoma ponosan na mere koje je država donela, za koje je rekao da su “prave mere u pravom trenutku”.\nOn je istakao da država ima novac u budžetu i da sa tim nema nikakvih problema, piše Tanjug.\nKako je jutros najavio ministar finansija Siniša Mali, isplata će se zatim vršiti sukcesivno na svakih pet dana, a država je za ovu meru predvidela oko 60 milijardi dinara, piše Blic.rs.\n– Ovo je mera podrške jer želimo da unesemo jednu dozu optimizma, da pokažemo koliko je Srbija jaka, da svako dobije po oko 12.000 dinara. To je dobro za povećanje potrošnje, likvidnosti, ali i način na koji, kao država želimo da podržimo sve građane da zajedno prođemo kroz sve ovo – rekao je ministar finansija Siniša Mali prilikom predstavljanja ove mere podrške građanima.\n100 evraMinistar finansijaPrijavaSiniša Mali\n“Među povređenima ima i dece”: Privođenja, šok bombe, suzavac na protestima u Crnoj Gori\nZbog kršenja korona mera: U Austriji “pljuštale” kazne i prijave i tokom…


Dejan Stanković donira respiratore i medicinsku opremu Srbiji - Kolporter : Kolporter\n> Dejan Stanković donira respiratore i medicinsku opremu Srbiji\nDejan Stanković donira respiratore i medicinsku opremu Srbiji\nSrpska fudbalska legenda, nekadašnji kapiten Crvene zvezde i reprezentacije i aktuelni trener crveno-belih Dejan Stanković napravio je potez za svaku pohvalu.\nOn je sa svojim poslovnim partnerom Draganom Ruvarcem donirao respitatore i veću količinu medicinske opreme bolnicama u Srbiji čiji se lekari danima bore sa epidemijom virusa korona koji je zahvatio i Srbiju.\nStanković i Ruvarc imaju zajedničku građevinsku firmu, a danas su se odlučili na ovaj human potez koji će sigurno mnogo da znači najugroženijim bolesnicima koji ne mogu da dišu bez pomoći respiratora. Stanković je najavio da je ovo samo početak velike humanitarne akcije u koju je ovim potezom praktično pozvao sve ljude dobre volje.\n– Dužnost svakog od nas ko moze da pomogne, u ovako teškom trenutku, da to i uradi onima kome je to najpotrebnije. Nije bitno koliko, svaki doprinos je jedan život više spasen – kaze Dejan Stanković koji i u Italiji, u najvećem evropskom žarištu virusa korona ima desetine prijatelja i kolega koji su se suočili sa ogromnim problemom.\nIzvor: novosti.rs Foto: N. Paraušić


Izvršni direktor Samsunga navodi da će se Galaxy Note 7 prodavati bolje od njegovih Note prethodnika\nPočetnaVestiMobileMobilni telefoniIzvršni direktor Samsunga navodi da će se Galaxy Note 7 prodavati bolje od njegovih Note prethodnika\n03.08.2016 22:10 | 0 Mobile\nSada kada je Galaxy Note 7 fablet konačno predstavljen i kada znamo sve o njemu, možemo reći da bi on mogao da bude najbolji Note uređaj do sada. Prema Korean Times-u, direktor Samsung-a izjavio da su inicijalni utisci o Note 7 telefonu bili krajnje pozitivni od strane operatera u Južnoj Koreji, kao i širom sveta.\nPored toga, direktor Samsung-a je izjavio da će novi Note prevazići prodaju koju su ostvarili prethodni Note modeli, uključujući i prošlogodišnji Note 5. Samsung nije hteo da na navede koje su cifre u pitanju, tako da ćemo morati da sačekamo kako bi smo mogli da vidimo konačan broj isporučenih Note7 uređaja.\nTreba napomenuti da Galaxy Note 5 nikada nije debitovao u Evropi, gde će Note7 itekako imati prednost, pošto bi trebalo da se pojavi na evropskom tržištu početkom septembra, nekoliko nedelja nakon objave za američko i ostala tržišta. Uređaj će prvo biti dostupan za američko tržište od 19. avgusta po ceni od 850 dolara preko ugovora, dok cena evropske varijante još uvek nije poznata.\nBiostar najavio G300 seriju pristupačnih SSD-ova\nSkeneri otiska prsta predstojećih Nexus uređaja će imati dodatne funkcije


Skoro 100 organizacija apeluje na Savet Evrope da omogući transparentne pregovore o borbi protiv sajber kriminala | Share Resurs Centar\nSHARE Fondacija je danas, 3. aprila 2018, zajedno sa 93 organizacije civilnog društva iz svih krajeva sveta poslala pismo generalnom sekretaru Saveta Evrope, Torbjornu Jaglandu. U pismu se zahtevaju transparentnost i značajno učešće civilnog društva u pregovorima Saveta Evrope o nacrtu drugog dodatnog protokola Konvencije o visoko-tehnološkom kriminalu (takođe poznate kao “Budimpeštanska konvencija”) – novog međunarodnog dokumenta o prekograničnom pristupu podacima koji vrše policija i službe bezbednosti. Prema objavljenom okviru za vođenje pregovora, protokol može sadržati odredbe za poboljšanje sporazuma o međunarodnoj pravnoj pomoći i dozvoliti “direktnu saradnju” državnih organa i kompanija radi pristupa “informacija o pretplatnicima”, naredbi o “čuvanju” podataka i slanju “hitnih zahteva”.\nU svetlu usvajanja CLOUD zakona u SAD koji ugrožava pravo na privatnost kao i druga prava, predlogu novog propisa o e-dokazima u Evropskoj uniji i drugih inicijativa, od vitalnog je značaja da T-CY sasluša i blagovremeno i proaktivno uključi civilno društvo. Civilno društvo uključivanjem u ovaj proces želi da osigura da će novi protokol poštovati najviše standarde ljudskih prava.\nTroškovi izrade Nacrta zakona o zaštiti podataka o ličnosti\tĐorđe Krivokapić u emisiji „Net kontekst“ na TV N1


U pitanju je jedinstvena prilika za sve koji žele da se oprobaju u kreiranju inovativnog rešenja za digitalno bankarstvo u roku od samo 48 sati, pri čemu je za najbolja softverska rešenja obezbeđen i novčani nagradni fond od 5.000 evra – uz moguću podršku pri daljem razvoju i komercijalnoj primeni proizvoda.\nIzvršni direktor ICT Hub-a, Kosta Andrić, najavio je događaj izjavivši:\nOvaj hakaton je samo prvi u nizu događaja kroz koje će „mali“ raditi sa „velikima“ sa misijom da zajedno nađu inovativna rešenja koja će unaprediti tradicionalne industrije. Upravo gradeći partnerstvo s uspešnim kompanijama kao što su KPMG i Societe Generale, ICT Hub aktivno radi na približavanju startap zajednice u Beogradu i Srbiji s velikim korporacijama.\nIz organizacije ističu da je prijavljivanje otvoreno za već formirane timove koji mogu brojati maksimalno pet članova, ali i za pojedince (IT-jevce, dizajnere, ljude iz sveta biznisa, preduzetnike) kojima je omogućeno da se upoznaju pre takmičenja, kada je i potrebno oformiti svoje timove. Rok za prijavu je 23. maj, a zainteresovani mogu da se prijave na zvaničnom sajtu hakatona gde se ujedno i nalazi više informacija o samom događaju.


14.10.2018. - 19:17h 19:26h Autor: express.hr\n"Ta bi pesma mogla da bude o Montgomeri Kliftu i Džejms Dinu ili Džimu Morisonu, ne samo o Merilin. O tome kako su pokošeni u najboljim godinama svog života, o tome kako smrt činimo glamuroznom, i kako ljude činimo besmrtnima", kaže Berni Topin o pesmi "Candle in The Wind" (1973.). On je, najviše za Eltona Džona, napisao čitavu pesmaricu kultnih hitova.\nOriginalni tekst te pesme, zajedno sa rečima i ilustracijama pesama poput "Rocket Man", "I'm Still Standing", "Bennie and The Jets", "Daniel" i "Don't Let the Sun Go Down On Me" uskoro će biti ponuđen na aukciji koja se poklapa sa poslednjom ikada muzičkom turnejom pevača koji je sve te hitove i otpevao - Eltonom Džonom.\nTopin je frazu "candle in the wind" prvo čuo tokom govora posvećenog Dženis Džoplin, prerano preminuloj rokerki koja je 1970. u 27. godini života umrla od predoziranja heroinom, a onda je to ubacio u svoju pesmu koju je napisao za Merilin Monro, koja je preminula 11 godina pre pisanja pesme.\nStih "goodbye, Norma Jean" (zbogom, Norma Džin) odnosi se na glumicu koja je umrla od predoziranja barbituratima u dobu od 36 godina, nezadovoljna privatnim životom, usamljena i nesrećna, jer je mnogi nikada nisu prihvatili kao "ozbiljnu glumicu". Šuškalo se i o aferi s predsednikom Kenedijem i slomljenom srcu (pa čak i o naručenom ubistvu).\nKada je objavljena nije bila veliki hit, no kada su Topin i Džon 1997. prepravili ime u "Goodbye England's Rose" povodom smrti i sahrane princeze Dajane, još jedne ikone koja je tragično umrla mlada, to je postao drugi po redu najprodavaniji singl svih vremena, nakon pjesme "White Christmas" Binga Crosbija.\nTa pesma je odabrana jer je original obožavala princeza Dajana, a rukopis drugog izdanja s beleškama i izmenjenim stihovima takođe će se naći na aukciji tokom novembra u Njujorku, i trebalo bi da dostigne cenu od 15.000 dolara.\nElton Džon je pesmu odsvirao i otpevao na Dajaninoj sahrani. Kasnije je rekao da je to jedini put u karijeri kada je imao tremu i bojao se suza, dok su gledaoci komentarisali da "kao da je vreme stalo".\nNa ulicama gradova širom Velike Britanije, posebno Londona, izašle su stotine hiljada ljudi, a Džon, koji je bio njen blizak prijatelj, je na sahranu došao u pratnji prijatelja Džordža Majkla i Đorđa Armanija.\nDajana je poginula u saobraćanoj nesreći u Parizu, a imala je 36 godina kao i Merilin Monro. Topin i Džon su imali samo nekoliko dana da pesmu prilagode princezi.\nAukcija će se održati u Hard Rock Cafeu 9. novembra, a veliki deo zarade će biti preusmeren u Elton Džon AIDS Fondaciju, projekat koji je podržavala i pokojna princeza koja je veliki deo života pokušavala da osvesti javnost o potrebama i stigmi koja prati obolele od AIDS-a.\nprinceza DajanaMerilin MonroDženis DžoplinElton Džon


Definicija "debakla" u rječniku Nebojše Vukanovića\nNebojša Vukanović upotrijebio je riječ "debakl" kako bi opisao skup Sloboda u Banjaluci, objašnjavajući da su ljudi na silu dovedeni na Trg Krajine i da je na početku skupa bilo oko sedam do osam hiljada ljudi.\nIako nije bila riječ o političkom skupu, nemoguće je brojno stanje na Trgu Krajine ne uporediti sa velikim skupom opozicionih stranaka iz oktobra prošle godine.\nProšle godine, na velikom i dugo najavljivanom skupu opozicije okupilo se oko tri hiljade ljudi (iako je Vukanović spominjao 20.000) koji su u sklopu svojih političkih partija bili mobilisani iz gradova širom Srpske. Ipak, podršku na Trgu Krajine sijasetu opozicionih lidera ni približno nije pružio broj građana koji je danas stao u odbranu interesa Republike Srpske.\nSDS i PDP su odbili podržati ovaj skup iako je bio motivisan potrebom naroda da odgovori Kristijanu Šmitu na njegovo suspendovanje zakona o imovini Republike Srpske. Vukanović je nizom tekstova pokušao da izoluje podršku koju su dobile institucije Srpske danas u Banjaluci nazivajući okupljanje debaklom, ali ako već današnji skup nazviva debaklom, kako onda treba nazvati skup opozicije od prije šest mjeseci?\nPrema prvoj procjeni MUP-a Srpske na okupljanju prisustvovalo je više od 18.000 građana.


Miščević: Nadam se otvaranju četiri poglavlja u junu\nHome / VESTI / Pregovori u centru pažnje / Miščević: Nadam se otvaranju četiri poglavlja u junu\nŠefica pregovaračkog tima Srbije sa EU Tanja Miščević izjavila je da se nada da će četiri nova poglavlja biti otvorena u junu. Osim toga, ona je istakla da je cilj Srbije da sva poglavlja budu otvorena do kraja 2018. godine.\nMiščević je za današnju "Politiku" precizirala da je reč o poglavljima 7 (o intelektualnoj svojini) i 29 (o carinskoj uniji), za koje se pregovaračke pozicije Beograda već nalaze u Briselu i poglavljima 6 (o kompanijskom pravu) i 30 (o ekonomskim odnosima), na kojima se u Beogradu uveliko radi.\nNa pitanje da li bi moglo da se dogodi da Malta ne sazove Konferenciju na kraju svog predsedavanja EU i da poglavlja ne budu otvorena, Miščević je odgovorila da ne vidi šta bi moglo da se dogodi, pa da bude takvog iznenađenja da do kraja malteškog predsedavanja ne otvorimo poglavlja za koja smo spremni.\n"Uslov je da pripremimo pregovaračke pozicije. Stalno razgovaramo sa Maltežanima i u Briselu i ovde, oni znaju na čemu radimo. Prvi su koji, posle Evropske komisije, vide šta smo sve pripremili", rekla je Miščević.


source.ba | Hadžikadić: Izetbegović nije institucija da na sastanku sa Vučićem može predstavljati mene ili bilo kojeg drugog Bošnjaka\nPredsjednik Platforme za progres Mirsad Hadžikadić danas je reagovao na najave lidera SDA Bakira Izetbegovića da će se sastati sa predsjednikom Srbije Aleksandrom Vučićem.\nHadžiomerović o potezu Hadžikadića: Jazuk bi to bio za politički život\nOglasili se iz Platforme za progres: Nismo i nećemo koalirati sa SDA!\n"Mi ni od srpstva, hrvatstva ni bošnjaštva ne živimo, stomak je prazan dok se od ekonomije živi"\nHadžikadić navodi kako Izetbegović nema ni ovlasti ni prava da sa Vučićem razgovara o srpsko-bošnjačkim odnosima u ime bošnjačkog naroda.\n- On nije član Predsjedništva BiH iz reda bošnjačkog naroda. On ne predstavlja ni mene ni bilo kojeg drugog Bošnjaka izvan njegove stranke u tim razgovorima. A pogotovo ne predstavlja nijednog Bosanca ili Hercegovca, rekao je Hadžikadić.\nOn ističe kako je neodgovorno smatrati Vučića prijateljem Bosne i Hercegovine samo zato što je oslobodio čovjeka kojeg je nelegalno uhapsio.\n- Još više je neodgovorno vjerovati čovjeku koji je jasno pokazao da njegovi potezi ugrožavaju suverenitet i mirnu budućnost Bosne i Hercegovine.\nHadžikadić poziva da se svi razgovori o budućnosti BiH prebace u institucije države.\n- Bakir Izetbegović nije institucija države, zaključio je Hadžikadić.\nTagovi: Mirsad Hadzikadic


Traže maksimalno razumijevanja za kreditne i druge obaveze radnika Aluminija – Fokus.ba\nTraže maksimalno razumijevanja za kreditne i druge obaveze radnika Aluminija\nPokrenut je niz aktivnosti, u prvomu redu ostvarivanja komunikacije s čelnim ljudima komercijalnih banaka i kreditnih organizacija, s traženjem maksimalnoga razumijevanja za kreditne i druge obaveze koje uposlenici Aluminija imaju\nU nastavku rada svojevrsnoga kriznog vijeća Aluminija d.d. Mostar, uz predstavnike Uprave, Nadzornog odbora i Nezavisnoga sindikata zaposlenika Aluminija, i danas je učestvovao predsjednik HDZ-a BiH Dragan Čović.\nPremda još nije moguće predvidjeti sve parametre, bitno je naglasiti kako je nužno ispuniti niz pretpostavki, od tehničkih do finansijskih, što neće biti moguće bez konkretnoga angažmana svih suvlasnika, u prvomu redu Vlade FBiH.\nRadna je grupa predana postavljenoj zadaći, a to je oživljavanje proizvodnje u Aluminiju i zbrinjavanje radničke populacije. Na tomu je tragu i danas posebno bilo govora o sudbini Aluminijevih radnika i o iznalaženju načina za premošćivanje aktualne situacije.\nPokrenut je niz aktivnosti, u prvomu redu ostvarivanja komunikacije s čelnim ljudima komercijalnih banaka i kreditnih organizacija, s traženjem maksimalnoga razumijevanja za kreditne i druge obaveze koje uposlenici Aluminija imaju. Bitno je, s obzirom na brojnost pogođene populacije od oko 900 porodica, postići najveću moguću relaksaciju na tomu planu, dodaje se u priopćenju.


Pred meč Partizan - Mančester junajted sa Ostrva je stigla "prozivka" za slavni engleski klub.\nUoči meča u 3. kolu Lige Evrope, Junajtedu se obratio Konah's Ki Nomads, poluprofesionalni velški klub koji je ove sezone bio rival beogradskih crno-belih u drugoj rundi kvalifikacija za pomenuto nadmetanje.\nUŽIVO, PARTIZAN - MANČESTER JUNAJTED Spektakl u Humskoj, Savo Milošević izveo NAJJAČI TIM! (SASTAVI)\nVelšani su kod kuće izgubili sa 0:1 od Partizana, u Beogradu sa 0:3, a pred utakmicu između beogradskog kluba i giganta sa "Old Traforda" na Tviteru su poručili:\n"Može biti da se Junajted sastaje sa Partizanom večeras, ali oni nisu prvi britanski tim koji je bio u Beogradu ove sezone. Izdržali smo 0:0 do 69. minuta... hajde da vidimo možete li nešto bolje od toga?", upitali su mančesterskog velikana simpatični Velšani.\nUtakmica Partizan - Junajted igra se od 18.55 po srednjeevropskom vremenu.\nTOTALNO NEOČEKIVANI DERBI Nemanja Matić i Junajted prvog dana januara u borbi za titulu sa "otpisanima" koji igraju nestvarno